"ORANG DOAKAN, SAYA TIDAK AMINKAN, MENGIYAKAN ATAU MENIDAKKAN..." - SHILA AMZAH

Semua sedia maklum, penyanyi Shila Amzah dan pelakon Sharnaaz masing-masing berstatus solo. Dek kerana itu, ramai juga dalam kalangan peminat yang mengusik dan mendoakan agar mereka kembali bersama selepas Sharnaaz memuji nyanyian Shila menerusi lagu 'Pelukan Angkasa' bersama SOG di Anugerah Juara Lagu (AJL) yang ke-36 baru-baru ini.

Ketika ditanya berhubung hal tersebut, Shila atau nama sebenarnya, NurShahila Amir Amzah, 32, mengakui tidak menyimpan dendam terhadap sesiapa, termasuklah Sharnaaz yang dahulunya pernah berkongsi kasih dengannya sebelum hubungan mereka dilanda badai sekitar 2013.

Jelas pelantun lagu 'Patah Seribu' itu lagi, hubungannya dengan Sharnaaz berada dalam terma yang baik meskipun dengan segala yang berlaku sebelum ini.

Klik untuk gambar besar

"Baguslah jadi suportif dan positif. Saya tak musuh dengan sesiapa, elok sahaja. Semua orang pun berbaik-baik, Alhamdulillah. Hubungan kami baik dan tidak mempunyai masalah. Memang tidak ada masalah langsung.

"Orang doakan, saya tiada aminkan, mengiyakan atau menidakkan sebab kata-kata kita ini adakala bawa musibah terhadap diri sendiri. Jadi, saya terima segalanya dan pandang semua secara positif," tutur Shila.

Sementara itu, mengulas lanjut tentang pendekatannya agak berdiam dalam industri hiburan yang bersifat terbuka, Shila mengakui perjalanan seninya sebelum ini agak terhad memandangkan bekerja bersama keluarga. Dedah wanita berstatus ibu tunggal itu, segala kepincangan yang berlaku sebelum ini bukanlah 100 peratus datang daripada keputusan sendiri.

"Sebelum ini, sebab saya bekerja dengan keluarga. Sekarang ini saya dapat banyak kebebasan untuk menghasilkan karya sendiri dan memilih jalan yang saya mahukan. Kadang-kadang bisnes dengan keluarga tak bagus. Saya berterima kasih untuk ibu bapa tetapi untuk usia sekarang, I am ready to rock.

"Sebenarnya, sebarang perancangan untuk Shila Amzah sebelum ini bukanlah 100 peratus datang daripada saya. Untuk waktu sekarang, saya cuma boleh cakap ini adalah permulaan yang baik untuk saya berkarya dan lebih diterima orang ramai. Sekarang ramai yang positif, susah nak jumpa komen negatif dalam laman sosial.

"Semua orang sangat baik dan menyokong saya. Saya rasa cukup selesa dengan apa yang saya ada sekarang. Alhamdulillah. Saya memang begini dan sebelum ini, orang tak dapat lihat sisi saya yang sekarang ini sebab sebelum ini 'tertutup'. Sekarang dah 'terbuka', Insya-Allah orang dah mula nampak dan saya akan buat yang terbaik," katanya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


REEN RAHIM LUAH RASA RIMAS ASYIK DAPAT KOMEN LUCAH

"Penatlah nak block orang bebal ni. Selalunya aku abaikan dan block tapi hari ni macam naklah layan, nak rasa jadi bebal seronok tak. Tapi maaflah kasar bro.

"Artis pun manusia, reti maki juga, cuma kena ikut mood," demikian tulis pelakon Reen Rahim yang dilihat tidak dapat menahan kesabarannya lagi apabila sering menerima komen lucah dari netizen, meskipun sudah lali dengan kecaman netizen kerana berpenampilan seksi.

Sebelum ini memilih untuk tidak melayan dan menyekat komen tersebut, nampaknya Reen tampil membalas komen-komen lucah daripada netizen itu serta memuat naiknya di Insta Story sebagai pengajaran.

Klik untuk gambar besar

Dalam pada itu, Reen turut berterima kasih kepada peminatnya yang sering menasihatinya dan meminta supaya bersabar serta tidak melayan netizen sedemikian.

"Adik-adik DM akak minta akak sabar jangan layan, terima kasih banyak-banyak. Tapi memang mood hari ini seronok nak layan kebebalan beliau-beliau, tak jejaskan mood akak pun sayang. Akak happy-happy je ni," tambah Reen.

www.myartis.com / Sumber & foto: Rotikaya, Astro Gempak & Instagram Reen Rahim

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"AKU PILIH HUJAN EMAS SEBAB DAH LAMA TAK DAPAT SHOPPING MACAM NI..." - LANA NODIN

"MMDG&W Tampa premium outlets.... org kata hujan emas negeri org hujan batu negeri sendiri, tapi maaf ya quote korang bagi ni...buat masa skrg ni, aku pilih hujan emas sebab dah lama tak dpt shopping macam ni... TAK DE DISKRIMINASI, dan FREEDOM OF CHOICE TU YG PENTING! #nodiscrimination #stopdiscrimination #mybodymychoice #noscan #freedomofchoice #malaysiaboleh #wakeupmalaysian," itulah tulis pelakon Lana Nodin menerusi muat naik di laman Instagram.

Umum mengetahui, minggu lalu Lana berkongsikan mereka sekeluarga sudah selamat tiba di Amerika Syarikat. Terbaru, menerusi satu perkongsian Lana mengakui dia lebih selesa berada di negara di kelahiran suaminya itu apatah lagi mempunyai kebebasan serta tiada diskiriminasi.

Dalam entri tersebut, Lana turut berkongsi video dimana dilihat lebih bebas membeli belah tanpa sebarang sekatan. Ujarnya lagi, di sana mereka diberi pilihan untuk memakai pelitup muka ataupun tidak. Perkongsian Lana itu mendapat pelbagai reaksi daripada netizen apabila luar negara sangat berbeza dengan Malaysia serta tiada diskriminasi.

Terdahulu, Lana menafikan dirinya anti vaksin namun menuggu vaksin yang dihasilkan betul-betul selamat untuk digunakan kerana ia masih dalam proses ujian klinikal. Lana berkata, dia akan mengambil vaksin di AS bersama suami. Ujarnya, dia ada hak sebagai rakyat Malaysia dan tiada siapa boleh memaksanya.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BANTU HANTAR WANITA OKU PENGLIHATAN & ANAKNYA KETIKA LRT TERJEJAS - NABIL TERIMA PUJIAN

Ramai pengguna perkhidmatan pengangkutan awam terjejas, selepas penutupan selama seminggu di 16 stesen LRT dari laluan Kelana Jaya ke Ampang Park.

Menerusi perkongsian video di laman Instagram ERA, pengacara dan pelawak Nabil Ahmad dilihat telah mengambil inisiatif dengan membantu menumpangkan seorang wanita kelainan upaya penglihatan (OKU) dan anaknya ke sekolah.

Dalam muat naik tersebut, menjelaskan wanita yang dikenali sebagai Puan Uma itu akan ke stesen LRT Ara Damansara untuk bergerak ke tempat kerja.

Nabil menerusi ruangan kapsyen menyatakan bahawa Puan Uma telah menggunakan pengangkutan awam setiap pagi selama enam tahun.

"Puan Uma ni OKU penglihatan dan setiap pagi selama enam tahun dia akan menggunakan pengangkutan awam ke tempat kerja," kata Nabil.

Klik untuk gambar besar

Pada masa sama, Nabil juga sempat menitipkan kata-kata pesanan untuk individu yang sempurna di luar sana supaya sentiasa bersyukur dan menjadikan Puan Uma sebagai pengajaran di mana kekurangan bukanlah satu penghalang dalam kehidupan seharian.

"Satu benda hari ini yang kita belajar dengan Puan Uma, kita yang sempurna ni kena sentiasa belajar bersyukur dan kekurangan bukan penghalang untuk meneruskan kehidupan seharian," ujarnya.

Tinjauan ke ruangan komen menunjukkan majoriti pengguna laman sosial berasa sebak melihat keadaan wanita itu dan ramai yang turut berterima kasih kepada Nabil atas pertolongan yang dihulurkan.

Untuk makluman, Stesen LRT yang digantung operasi ialah Kelana Jaya, Taman Bahagia, Taman Paramount, Asia Jaya, Taman Jaya, Universiti, Kerinchi, Bangsar, Abdullah Hukum, KL Sentral, Pasar Seni, Masjid Jamek, Dang Wangi, Kampung Baru, KLCC dan Ampang Park.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


RUMAH AZNIL KENA ROMPAK RM40,000?

Kediaman Aznil Hj. Nawani di Taman Yarl dimasuki perompak semalam. Menurut sumber, masa rompakan berlaku, hanya ibu Aznil bersama dua orang amah yang berada di rumah tersebut.

Tambah sumber tersebut, Aznil mengalami kerugian hampir RM40,000 apabila kehilangan barang-barang kemas berupa cincin, gelang emas, anting-anting dan rantai kaki. Turut dicuri ialah sebuah komputer riba dan sehelai pakaian.

Difahamkan, perompak telah mengumpil besi jeriji tingkap untuk memasuki rumah selebriti tersebut. Bagaimanapun, tiada kecederaan dilaporkan kerana penghuni rumah tidak menyedari kejadian tersebut yang berlaku secara senyap dan pantas.

Bagaimanapun, tiada pengesahan mengenai kejadian tersebut setakat ini. Malah Twitter dan Facebook Aznil (sekitar jam 8.00 pagi ini) juga tiada update yang memberitahu mengenai perkara tersebut.


NETIZEN TEGUR CHE TA BERHUBUNG PAKAIAN AAISYAH TERLALU SEKSI

Ramai yang suka melihat gelagat comel anak perempuan pelakon Rozita Che Wan iaitu Aaisyah Dhia Rana. Bakal memasuki usia enam tahun pada 1 November ini, Aaisyah dilihat semakin pandai bergaya seperti ibunya.

Bagaimanapun, foto percutian yang dikongsikan oleh Che Ta di laman Instagram menjadi perhatian ramai apabila rata-rata netizen menegur pakaian anak bongsu pelakon itu yang disifatkan terlalu seksi dan terdedah.

Menerusi foto yang dikongsikan, Aaisyah dilihat sedang Aaisyah dilihat sedang berbaring di riba ibunya memakai dress berwarna hijau turquoise dan skirt berwarna kuning. Klik untuk gambar besarDiruangan komen, netizen menegur supaya Che Ta lebih berhati-hati dalam memilih pakaian anak kerana ianya mungkin mengundang bahaya pada anak lebih-lebih lagi kepada golongan pedofilia. Kata netizen lagi, teguran yang dibuat adalah untuk kebaikan mereka sekeluarga.

Bagaimanapun, ada netizen mengatakan tiada masalah untuk pakaikan anak seperti itu memandangkan masih kecil lagi tetapi tidak perlu kongsikan di media sosial.

www.myartis.com / Sumber & foto: Rotikaya & Instagram Rozita Che Wan

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"2 MORE TO GO..." - ERMA FATIMA DAPAT MENANTU LAGI, ANAK KEDUA SELAMAT BERNIKAH

"Alhamdulillahhhh... Terima Kasih Allah. Moga mendapat berkat rahmat dan bahagia hingga ke jannah. Yeahhhhhh... dapat menantu lagi. 2 more to go....😉😉😉😉," demikian tulis penerbit, pengarah dan pelakon, Erma Fatima yang memanjatkan rasa syukur apabila anak keduanya, Ahmad Arir, 25, telah pun selamat bernikah dengan pilihan hatinya.

Erma berkongsi rasa teruja menerusi laman Instagram, dengan memuat naik beberapa foto dan video ketika majlis akad nikah anak lelakinya itu berlangsung.

Melihat pada video dikongsi Erma, Arir dan isteri dikenali sebagai Shira, dinikahkan abang pengantin perempuan dan majlis berlangsung di sebuah masjid di Klang.

Difahamkan, Arir dan Shira mengikat tali pertunangan pada Disember tahun lalu di kediaman Shira di Meru, Klang. Sementara itu ruangan komen Erma dihujani ucapan tahniah warganet termasuk sahabat-sahabat industri.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


27 GAMBAR - RAGAM ARTIS DI MALAM GALA FANTASI D'HERBS

Pengasas D'Herbs yang sering mengunakan tagline 'Terlajak Laris' iaitu Dato’ Aliff Syukri Kamarzaman dan isterinya, Datin Nur Shahida Mohd Rashid telah menganjurkan satu majlis Malam Gala Fantasi D'Herbs 2015 pada malam Sabtu lepas.

Klik gambar untuk size besar

Para tetamu termasuk artis yang hadir pada malam tersebut mengenakan kostum dan solekan seperti watak-watak dalam kisah dongeng dan Fantasi.

Jom tengok!

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


AZHAN RANI TAYANG 'BULU KETIAK' - PEMINAT GELI & LOYA, SIAP UNFOLLOW

Pelakon Azhan Rani menerusi laman Instagram miliknya telah memuat naik beberapa keping gambar memaparkan dirinya menayang bahagian ketiaknya yang berbulu lebat seolah-olah tidak pernah dicukur.

Perkongsian Azhan itu bagaimanapun mendapat perhatian pengikut dimana rata-ratanya meluahkan rasa kurang senang dan turut mengundang kecaman netizen.

Netizen mendakwa pelakon drama 'Nur' & 'Nur 2' itu tidak menjaga kebersihan diri. Malah, ada yang meluahkan rasa geli melihat penampilannya.

Malah, lebih parah ada di antara pengikutnya yang terpaksa berhenti daripada mengikutinya di Instagram kerana merasakan Azhan Rani seorang yang pengotor.

Klik untuk gambar besar

Bagaimanapun, Azhan tampil memberi penjelasan bahawa imej tersebut adalah sebahagian daripada wataknya dalam sebuah telefilem 'Kampung Latah Kena Kuarantin'.

Menerusi satu entri lain, Azhan turut berkongsi gambar di sebalik tabir menunjukkan bulu ketiak tersebut hanyalah bulu palsu yang ditampal sahaja.

Dalam pada itu, ada dikalangan peminat meminta agar Azhan tidak mengambil pusing hal tersebut. Kata netizen lagi dalam hidup ini jangan terlalu ambil serius sangat sehingga tidak dapat bezakan bulu ketiak original ataupun palsu.

www.myartis.com / Sumber & foto: Rotikaya & Instagram Azhan Rani

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BAPA CEO FINAS - ANZALNA NAFI 'DIDEKATI', JADI 'ORANG TENGAH' UNTUK DAPATKAN KERJA

Bila bapa ada jawatan tinggi, pasti ramai yang beranggapan anaknya akan mendapat 'kabel' dari pelbagai segi. Namun tidak bagi pelakon Anzalna Nasir yang menafikan tawaran lakonan diterima semakin mencurah-curah selepas pelantikan bapanya, Profesor Dr Md Nasir Ibrahim, 62, sebagai Ketua Pegawai Eksekutif (CEO) Perbadanan Kemajuan Filem Nasional Malaysia (Finas) pada 1 November lalu.

"Sebenarnya sebelum bapa saya dilantik CEO Finas sehinggalah sudah memiliki cahaya mata, tawaran berlakon untuk saya sentiasa ada. Saya bersyukur sampai sekarang masih ada tawaran yang datang,  malah ada syarikat produksi masih tak putus asa bertanya mengenai jadual kerja saya walaupun sudah tahu jawapan yang akan diterima nanti.

"Jadi segala dakwaan yang mengatakan saya dihujani tawaran selepas bapa dilantik CEO Finas adalah tidak benar. Alhamdulillah, sama ada ayah saya dilantik atau tidak, rezeki berlakon memang sentiasa ada," jelasnya.

Sebelum ini timbul dakwaan mengatakan ada individu cuba mendekati Anzalna, 33, untuk mendapatkan tawaran kerja dek kerana bapanya CEO Finas.

Klik untuk gambar besar

Sementara itu, Anzalna berkata sebagai anak, dia tidak mempunyai kuasa untuk menjadi 'orang tengah' bagi mendapatkan sesuatu tawaran itu meskipun ganjaran dijanjikan kepadanya agak lumayan.

"Memang benar ada yang tak pernah hubungi saya sebelum ini pun, tiba-tiba saja hubungi. Tapi, saya anggap mereka sekadar nak bertanya khabar dan ucapan terima kasih.

"Walaupun tawaran diberikan menarik, tapi apa yang boleh saya kata adalah jawatan itu disandang oleh ayah dan saya tidak mempunyai sebarang kuasa langsung.

"Saya hanya mampu berikan sepenuh sokongan dan selalu berharap dia (ayah) dapat melaksanakan tugas yang diberikan dengan terbaik," katanya dalam pendedahan menerusi program Melodi yang bersiaran di TV3, hari ini.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KENA SAMAN PKPB KERANA MEMANCING - AIMAN TINO RASA KESAL

"Kami masuk ke kawasan kolam itu mengikut syarat Prosedur Standard Operasi (SOP) yang disediakan pemilik kolam ini. Ketika serbuan polis lewat petang semalam, hujan turun lebat.

"Ramai pengunjung berteduh pada bangsal terbuka pada satu tempat ketika itu yang melebihi 20 orang, polis enggan menerima penjelasan kami dan terus mengeluarkan kompaun kepada pengunjung," demikian dakwa Muhammad Aiman Yusri, 22 yang dikenali Aiman Tino dipetik sebagai berkata.

Katanya, dia 'terperangkap' dalam kes kompaun RM1,000 selepas didapati memancing di kolam ikan di Ampang Pecah, Kuala Kubu Bharu, semalam.

Tambahnya, ketika itu dia bersama ayahnya, Yusri Ishak, 51, dan adiknya Muhammad Haikal, 14, berada di lokasi ketika polis menyerbu masuk kawasan kolam berkenaan.

Difahamkan, seramai 59 pemancing termasuk dua pekerja warga asing dikenakan kompaun masing-masing RM1,000 kerana melanggar arahan Perintah Kawalan Pergerakan Bersyarat (PKPB).

"Saya kesal disaman pihak polis bersama para pengunjung lain. Kami dibekalkan syarat asas tatacara urusan kebenaran kolam pancing yang betul dan turut mengamalkan apa yang dikehendaki," ujar Aiman yang mendakwa sepatutnya pengusaha kolam pancing ini perlu dikenakan tindakan undang-undang juga dengan kompaun yang sesuai dan bukannya 59 pemancing lain yang datang ke situ.

Bayaran kompaun RM1,000 tersebut harus dibayar di Pusat Kesihatan Daerah Hulu Selangor selewat-lewatnya pada 8 Jun ini.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NETIZEN TEGUR EYKA FARHANA TAMPIL NAMPAK PUSAT

Pelakon Eyka Farhana sebelum ini menerima teguran daripada peminat kerana dikatakan berpakaian terlalu seksi. Bagaimanapun pelakon itu berkata, dia lebih selesa menjadi diri sendiri.

Ujarnya, dia memilih cara penampilan mengikut keselesaan dan bukan kerana kehendak orang. Malah, katanya lagi penampilannya tidaklah terlalu seksi.

Terkini, Eyka nampaknya sekali lagi menjadi perhatian apabila memuat naik video memperagakan pakaian jenama terkemuka, Calvin Klein. Menerusi vdeo yang dikongsikan menerusi laman Instagram, Eyka menggayakan singlet pendek menampakkan sebahagiaan badannya namun memakai jaket di luar.

Klik untuk gambar besar

Seperti sudah dijangka, perkongsiannya tersebut mengejutkan ramai apabila ada netizen mengatakan pemakaiannya itu keterlaluan dan tidak sopan bagi wanita beragama Islam. Tidak kurang juga, ada yang mengatakan Eyka kini semakin seksi jika dibandingkan sebelum ini.

Meskipun ramai yang mengecam namun ramai rakan artis memuji kecantikan pelakon itu serta ada segelintir netizen mendoakan agar diberikan hidayah.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KONGSI FOTO RAYA BERTIGA - PEMINAT & RAKAN ARTIS PUJI, DOAKAN SHARNAAZ & ISTERI

"Cukup sempurna dah bagi aku.. ba loves you boy, mummy and baba issue put aside, we both love u so much..," demikianlah tulis pelakon Sharnaaz Ahmad menerusi laman Instagram miliknya yang memuatnaik gambarnya bersama isteri, Noor Nabila dan juga anaknya Jebat Jayden Ahmad bersempena dengan Hari Raya Aidilfitri.

Sebelum ini, Sharnaaz membuat keputusan untuk mengamalkan 'co-parenting' bersama Nabila. Walaupun masih tiada berita jika mereka akan merujuk semula perkahwinan pasangan ini, Sharnaaz akan memastikan beliau mengekalkan hubungan baik dengan Nabila demi kebaikan Jebat.

Pelbagai reaksi dan komen positif dari peminat, termasuklah rakan-rakan artis yang memuji tindakan Sharnaaz mengutamakan Jebat. Tidak kurang juga yang mendoakan semoga ada sinar baru buat kedua-dua Sharnaaz dan Nabila.

Sikap Sharnaaz untuk berbaik semula dengan Nabila demi kebaikan Jebat harus dicontohi oleh semua. Tak semestinya kalau perkhawinan tu dah sampai ke titik noktah, hubungan antara satu sama lain terjejas kan? Tapi apa salahnya kalau ada sinar baru untuk Sharnaaz dan Nabila, kami pun tumpang gembira.

Klik untuk gambar besar

www.myartis.com / Sumber & foto: Beautifulnara, CARI Forum, Instagram Sharnaaz Ahmad, Noor Nabila & Jebta Jayden Ahmad

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


RADHI OAG TAMATKAN ZAMAN DUDA BULAN DEPAN

Radhi OAG akhirnya bakal menamatkan zaman dudanya dengan seorang wanita yang dikenali sebagai Nur Shahira Ayu Zahiri, 20, bulan depan.

Bagi yang tidak tahu, Radhi sebelum ini pernah berkahwin dengan Shazlin Sharif selama lima tahun dan dikurniakan seorang anak lelaki Mohd. Rifdhi Muslim, 10.

"Saya akan mengikuti kursus perkahwinan bulan depan. Ini kerana saya mahu mempertajamkan ilmu mengenai asas keharmonian rumah tangga demi membetulkan kesilapan lalu.

"Saya membayangkan acara sederhana serta majlis resepsi yang diadakan selepas Aidilfitri secara kecil-kecilan," ujarnya.

“Kalau mengikut kehendak keluarga Ayu, banyak modal yang perlu dikeluarkan. Saya rasa mungkin lambat lagi kami akan berkahwin sebab saya baru hendak membina karier semula.

“Alhamdulillah, walaupun saya ada kisah silam, tetapi, keluarga Ayu menerima saya seadanya dengan perubahan pada diri saya.

"Pada mulanya, majlis persandingan mahu diadakan pada Ogos depan. Tetapi, Insya-Allah mungkin akhir tahun ini. Biar apapun, kita selesaikan perkara wajib dulu,” jelasnya dipetik sebagai berkata.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS


BILA SHUK BUAT KEJUTAN JUMPA ANAK-ANAK DI SABAH SELEPAS LEBIH SEBULAN TAK BERTEMU

"Sebenarnya dari awal puasa lalu anak saya Ain dan Aimi ke Sabah dan beraya di sana. Lebih sebulan juga saya dah tak berjumpa mereka. Saya sangat rindukan mereka. Jadi pagi ini (semalam) saya bangun, tanpa sebarang perancangan saya terus gerak ke Lapangan Terbang Antarabangsa Kuala Lumpur 2 (KLIA 2).

"Saya beli tiket ke Sandakan, saya nak buat kejutan untuk Ain dan Aimi," itulah kata pelawak dan pengacara Shuk Sahar menerusi perkongsian video di laman Instagram miliknya semalam.

Dalam muat naik tersebut, Shuk memberitahu bahawa dia sudah sebulan lebih tidak berjumpa dengan anak-anak, selepas isterinya iaitu Rossa Sera membawa dua anaknya balik ke Sabah dan menyambut raya di sana dan tidak beraya bersama bekas suaminya itu.

Terlalu rindukan kedua anak-anaknya, Shuk berkata dia mengambil keputusan untuk membeli tiket ke Sabah awal pagi semalam tanpa sebarang perancangan.

"Hanya rindu, Alhamdulillah sempat rasa raya sekali. Maaf nak ayah lambat beraya ngan Ain dan Aimy... Tq @kingkrek teman ke Sabah. Baru ku sedari its all about family..," tulis Shuk.

Klik untuk gambar besar

Melihat pada video yang dikongsikan, kelihatan kedua anaknya berlari menuju ke arah Shuk sebaik sahaja melihat bapa mereka.

Meninjau ke ruangan komen pula, rata-rata netizen tersentuh melihat perkongsian tersebut. Kata netizen, kasih sayang ayah dan anak-anak hingga ke akhir hayat.

Dalam pada itu, ada yang memberikan komen sindiran mengatakan jika sayangkan anak sebagai bapa tidak akan melakukan perkara yang melukakan hati mereka.

Terdahulu, Serra mengakui ada ke Mahkamah Syariah Kuala Lumpur Jalan Duta, namun merahsiakan tujuannya ke sana. Sejak tahun lalu, hangat diperkatakan mengenai rumah tangga Shuk apabila isterinya, Rossa Sera sering berkongikan luahan hati serta mendedahkan wujudnya orang ketiga.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"ZAIN TAK MAHU AAISYAH JADI ARTIS" - CHE TA

"Seboleh-bolehnya Zain tidak mahu Aaisyah menjadi artis dan didedahkan dengan dunia hiburan. Malah, Zain bising jika saya bawa Aisyah ke majlis hiburan hingga balik lewat malam. Ini kerana dia tidak mahu anak ponteng sekolah.

"Cuma, jika ada tawaran Aaisyah berlakon dengan saya, kami okay. Kalau hanya dia seorang kami tak akan ambil. Sejak usia tiga tahun lagi Aaisyah suka menyanyi dan berlakon. Kalau dia duduk saja, kita boleh dengar dia menyanyi seorang diri.

"Lagu yang dinyanyikan pula lagu orang dewasa. Lagu berkenaan dia dengar di radio. Malah, lagu Keke Challenge pun dia tahu. Kalau depan cermin pula dia suka berangan jadi pelakon.

"Pendek kata, dia berjiwa orang dewasa dan ikut seperti saya," kata pelakon dan usahawan Rozita Che Wan mengenai suaminya, Zain Saidin yang tidak mahu anaknya, Aaisyah Dhia Rana, 4, mengikut jejak langkah mereka menjadi artis walaupun Aaisyah sudah menunjukkan minat dalam bidang lakonan dan nyanyian.

Klik untuk gambar besar

Rozita yang juga dikenali sebagai Che Ta berkata, suaminya itu juga tidak suka dia mewujudkan akaun Instagram Aaisyah seperti anak kebanyakan selebriti lain.

Dalam perkembangan lain, Che Ta bakal muncul dalam drama 'Lelaki Kiriman Tuhan' arahan Rashid Sibir yang turut dilakonkan oleh Remy Ishak, Mira Filzah, Kartina Aziz, Jasmin Hamid, Datuk Jalaluddin Hassan dan ramai lagi.

Apapun, tidak hairan jika Aaisyah meminati untuk menceburi dalam industri hiburan sama seperti ibu bapanya. Ke mana tumpahnya kuah, kalau tidak ke nasi. Mungkin Zain sudah mempunyai perancangan untuk masa depan anaknya itu.

www.myartis.com / Sumber: Harian Metro

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DAYANG TAK GUNA BOTOX ATAU BEDAH, WAJAH ASLI

"Saya belum terfikir untuk melakukan rawatan kosmetik pada bahagian wajah. Lagipun saya takut andai perubahan yang dilakukan tidak seperti yang diharapkan.

"Lazimnya ia mungkin akan beri kesan jangka panjang, jadi saya tidak berani. Kalau boleh, saya cuba elakkan.

"Biarlah tua secara semula jadi dan terimalah seadanya, Alhamdulillah," ujar Dayang Nurfaizah dipetik sebagai berkata pada majlis perlantikannya sebagai duta produk Bungaa di Royale Chulan, Damansara

Tambah Dayang, pada usia sekarang dia lebih selesa melakukan rutin kecantikan sebagaimana kebanyakan wanita seusia dengannya menjaga kecantikan wajah.

"Terpulang kepada individu itu sendiri selagi tidak memudaratkan.

"Saya tidak menentang terhadap kecenderungan individu yang mahu melakukan prosedur rawatan kosmetik.

"Kalaulah cara itu yang membuatkan mereka rasa lebih yakin, siapa saya untuk menghalangnya.
"Cuma kalau boleh janganlah berlebih-lebihan bimbang ia akan memberi kesan sebaliknya pula," nasihatnya.

Klik untuk gambar besar
Mengenai perbezaan gaya dan penampilan dirinya pada awal pembabitan dalam seni sehingga sekarang, Dayang menyifatkan ia suatu proses kematangan diri.

"Jujurnya, saya gembira dengan apa yang sudah dilalui sejak awal pembabitan dalam bidang seni hinggalah sekarang.

"Ada yang kata saya bermula dengan gaya yang pelik dari segi gaya rambut dan sebagainya.

"Tetapi itulah yang membuatkan saya tersenyum dan ia seterusnya membuatkan saya belajar, lebih kenal apa yang sesuai dan sebaliknya. Ia proses bagi saya juga. Saya tidak rasa malu. Itulah Dayang Nurfaizah," tambahnya.

www.myartis.com / Sumber: HM

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


JALANI PEMBEDAHAN LUTUT - HASNOL TERPAKSA BEREHAT SEKETIKA DARIPADA NYANYIAN

Pada Isnin lalu, penyanyi Hasnol telah selamat menjalani pembedahan lutut di sebuah pusat perubatan, di sini. Dek kerana itu, Hasnol terpaksa berehat seketika daripada nyanyian.

Hasnol yang popular dengan 'Lagu Ku Untuk Mu' itu berkata, pembedahan melalui 'scope' itu bertujuan meletakkan 'artificial' untuk pembaikan pelapik sendi (meniscus) yang koyak dan haus.

"Selain itu, ia juga bagi mengeluarkan serpihan tulang pecah akibat kecederaan lama yang tak pernah dibuang sebelum ini. Jadi, apabila ada peluang ini saya terus buat kedua-duanya.

"Kecederaan lama itu dialami sewaktu saya aktif bermain bola sepak semasa bersekolah. Selepas 40 tahun baru ada peluang nak buat pembedahan.

"Kalau dilihat pada kos memang agak tinggi. Inilah pentingnya ada insuran kalau jadi apa-apa masa kita dah berumur," jelasnya yang dipetik sebagai kepada Harian Metro.

Menurut Hasnol lagi, dia kini berehat sepenuhnya di rumah selepas dibenarkan keluar hospital petang semalam.

"Alhamdulillah, doktor tengok tiada komplikasi dari pembedahan itu, cuma kepala lutut membengkak. Saya juga dinasihatkan berehat sekurang-kurangnya enam minggu. Dalam tempoh itu memang ada tawaran menyanyi.

"Namun, doktor nasihatkan perlu berehat. Kalau tidak sia-sialah pembedahan yang dibuat. Saya juga memaklumkan perkara ini kepada penganjur terbabit dan mereka faham situasi saya," katanya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"KES KHALWAT TELAH SELESAI" - PUTRI MARDIANA

"Semuanya telah pun selesai kerana semasa kejadian di rumah, tiada apa-apa yang berlaku di antara kami.

"Kes berkenaan juga tidak akan dibawa ke Jais atau pun mahkamah," kata Putri Mardiana, artis yang tiba-tiba menjadi hangat apabila ditangkap khalwat dengan suami orang baru-baru ini.

Putri Mardiana yang popular melalui filem Ngangkung menjelaskan, kes berkenaan tidak akan dibawa ke mahkamah syariah. Dakwanya, mereka tidak bersalah dan tidak melakukan apa-apa ketika kejadian.

"Bukti semua di tangan, tapi aku tak sampai hati nak upload , sebab bukti tu ada dp watsap gamba ibu kau yg sakit yang aku pernah jaga, aku tak sampai hati nak balas perbuatan engkau sebab aku hormat ibu engkau dan aku memang bukan jenis nak membalas balas, sbb setahun aku dengan engkau mmg aku biarkan aje engkau buat mcm2 kat aku dan aku cuba bertahan sbb aku syg kat kau , cuma aku nak cakap terima kasih dkt kau sebab temukan aku dengan orang yang paling layak hidup dengan aku sampai mati," demikian pula tulisannya yang dipetik melalui Facebook.

Untuk info, akhbar sebelum ini melaporkan bahawa Nina yang juga seorang ibu tunggal kepada tiga cahaya mata diserbu oleh Jais kira-kira pukul 3.23 pagi Ahad lalu di sebuah kondominium dekat Ukay Perdana, Ampang. Dalam serbuan berdasarkan maklumat orang awam itu, mereka berdua dicekup kerana didakwa berdua-duaan.

Bagaimanapun, pelakon itu mendakwa serbuan tersebut sengaja dirancang oleh bekas teman lelakinya dan bekas isteri Shahrizam dengan tujuan untuk memalukannya.

"Saya tidak akan panjangkan perkara itu kerana rasanya meraka sudah berpuas hati dapat memalukan saya seperti itu.

"Tiada gunanya hendak membalas dendam kerana apabila mereka letih nanti mereka akan diam sendiri," tambahnya dipetik sebagai berkata kepada MStar Online.

"Biasalah mulut orang dan saya tidak mampu melakukan apa-apa untuk menghentikan daripada mereka terus bercakap perkara buruk tentang saya.

"Paling penting saya dan keluarga tahu tentang apa yang sebenarnya berlaku dan ia sudah memadai," katanya.

Namun begitu, sumber Jais yang dihubungi media berkata, aktres itu hanya dibebaskan dengan jaminan dan perlu hadir ke Jais untuk siasatan sebelum kes berkenaan dibawa ke mahkamah untuk perbicaraan.

"Bersalah atau tidak itu mahkamah yang akan tentukan malah dia sebenarnya diarahkan untuk hadir ke Jais pada hari Rabu (hari ini) untuk siasatan lanjut," kata sumber tersebut.

Sumber: Mstar Online

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


ADA PERANCANGAN KAHWIN - QI RAZALI & KEKASIH INGIN KEJAR IMPIAN DULU

Mempunyai perancangan untuk membawa hubungannya bersama pengacara, Nia Atasha Rosli, 22, ke fasa seterusnya, pelakon dan pengacara, Qi Razali atau nama sebenarnya Qushairi Mohammed Razali, 41, bagaimanapun belum bersedia untuk berkongsi kepada umum kerana dia dan kekasih ingin mengejar impian masing-masing sebelum mendirikan rumah tangga.

"Sebagai lelaki, semestinya saya mempunyai keinginan dan perancangan untuk berkahwin, cuma bukanlah dalam tempoh terdekat. Nia sendiri masih muda dan banyak lagi impian ingin dicapainya. Saya juga tidak mempunyai masalah biarpun dia (Nia) mula berjinak-jinak dalam bidang pengacaraan, asalkan pandai membawa diri.

"Setakat ini, saya lihat Nia masih sama seperti dahulu dan tidak banyak yang berubah. Industri ini mempunyai banyak potensi, cuma kita perlu bijak membezakan mana yang baik dan buruk. Apa yang penting adalah niat sebelum menceburkan diri dalam bidang seni," katanya.

Qi berkata demikian ketika ditemui pada majlis pelancaran single terbaharu Aina Abdul, 'Sumpah', baru-baru ini. Anggota OAG itu turut ditampilkan dalam video muzik terbabit.

Klik untuk gambar besar

Mengulas mengenai pembabitannya dalam video berkenaan, Qi mengakui kurang mengenali naib juara Mentor Legend itu, namun kagum dengan bakat miliknya.

"Saya kurang mengenali Aina, tetapi tahu lagu Shadow. Tak sangka, Aina yang mengundang saya untuk tampil dalam video muzik Sumpah adalah penyanyi lagu itu.

"Bakatnya besar, jadi saya berharap Aina dapat melangkah jauh dalam bidang seni. Seperkara lagi, plot video muzik ini berbeza kerana ia mengangkat tema masalah mental," ujarnya.

www.myartis.com / Sumber: Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"BUKAN LANGGAR SOP PUN" - JAWAB INTAN NAJUWA BILA DIKATA 'SYOK SENDIRI' MELARAM DI RUMAH

Pelakon Intan Najuwa menerusi laman Instagarm miliknya dilihat tidak menjadikan tempoh Perintah Kawalan Pergerakan (PKP) sebagai penghalang buatnya untuk terus melaram dan tetap tampil bergaya walaupun berada di rumah sahaja.

Intan atau nama sebenarnya Intan Najuwa Abdul Wahid memberitahu, sejak PKP dilaksanakan awal bulan ini, dia kerap memuat naik video Reels dalam Instagram dengan mengenakan beberapa jenis pakaian pelbagai warna untuk tatapan pengikutnya.

Bagaimanapun, Intan mengakui ada menerima banyak mesej yang mengatakan dirinya 'syok sendiri'. Tidak mudah melatah dengan kritikan tersebut, Intan berkata tindakannya itu tidak melanggar prosedur operasi standard (SOP).

Klik untuk gambar besar

"Memang banyak mesej (DM) masuk mengatakan saya ni syok sendiri sebab dekat rumah pun sibuk asyik nak melaram sana-sini. Tetapi itu cara saya. Lagi pun bukan saya langgar prosedur operasi standard (SOP) pun. Saya di rumah sahaja dan tak keluar kemana-mana pun," katanya.

Dalam pada itu, pelakon 'Tak Sempurna Mencintaimu' itu berkata dia melaram di rumah bagi menghilangkan rasa bosan sekaligus dapat mengisi masa lapang, ekoran pelaksaan PKP yang menyebabkan aktiviti penggambaran terpaksa ditangguhkan.

"Dengan cara itu (melaram), saya rasa puas dan dapat mengisi masa lapang di rumah. Sekurang-kurangnya rasa bosan tu dapatlah dikurangkan. Ramai juga yang DM tanya petua dan rahsia bagaimana saya mengekalkan kecantikan dan kesihatan diri sepanjang PKP," ujarnya lagi.

Meninjau pada ruangan komen, rata-rata netizen dan rakan selebriti memuji bentuk badan langsing Intan yang menjadi idaman kebanyakan kaum wanita.

Terdahulu, Intan tidak mahu lagi dikaitkan dengan bekas tunangnya, Razrul Anwar Rusli selepas mengesahkan sudah membawa haluan hidup masing-masing sejak awal tahun lalu.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


YANG MANIS / TAK MANIS SELEPAS KILAUAN EMAS 2

Konsert Kilauan Emas 2 telah pun berakhir semalam di mana Fuad dinobatkan sebagai juara musim ke-2 untuk membawa pulang sebuah trofi dan wang hadiah tunai RM50,000.

Sementara Naib johan ialah Azri yang rasanya sudah berpuluh kali memasuki pelbagai pertandingan nyanyian dan hasilnya mendapat hadiah RM25 ribu disamping anugerah khas Polident bernilai RM5 ribu. Sementara Jumat yang berasal dari Sabah pula membawa pulang RM15 ribu untuk tempat ketiga.

Klik untuk imej besar...

Itu cerita gembira yang sememangnya amat manis dikenang, namun cerita kurang enak ialah apabila ada pakcik dan makcik yang terkinja-kinja menari di kerusi penonton. Mereka seolah lupa bahawa konsert akhir itu untuk mencari bakat terpendam dan bukannya 'ruang' menari hingga menjatuhkan maruah sendiri.

Aksi segelintir mereka boleh dilihat dengan jelas apabila Othman Hamzah mendendangkan lagu 'Gadis Melayu' yang sememangnya mengembalikan kenangan silam. Malah ada juga yang menari ditangga sebelah kerusi penonton seolah-olah berada di dalam disko layaknya.

Dalam hal ini, sebagai insan yang sudah matang dan berusia, mereka sepatutnya mampu mengawal diri dan menunjukan contoh yang baik pada anak cucu yang menonton secara langsung. Bukan apa, kalau nak berhibur atau mahu berdansa sekalipun, biarlah kena tempatnya!

Bak kata pepatah Inggeris, 'action speaks louder' atau sikap akan mencerminkan peribadi seseorang. Tak gitu?


41 GAMBAR - NORA DANISH & SUAMI ADAKAN MAJLIS DOA SELAMAT

Pelakon Nora Danish dan suaminya, Nedim Nazri semalam telah mengadakan satu majlis selamat yang dihadiri oleh ahli keluarga, saudara mara dan juga rakan-rakan terdekat pasangan ini.

Majlis yang bertemakan warna putih suci ternyata menarik minat pengikut di laman Instagram Nora Danish.

Klik untuk gambar besar

Perkongsian gambar dan juga stories Nora di Instagram ternyata melihatkan detik-detik manis pasangan ini meniti hari bahagia. Malah Nedim juga sebelum ini dilihat memasak untuk seisi keluarga. Romantik sungguh.

Apa pun, baik dari Nora mahu pun Nedim, pasangan ini pastinya mengharapkan agar perkahwinan kali kedua ini akan terus berkekalan hingga ke Jannah.

Foto: @kakifoto_

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


HATTAN HAIRAN LOKASI NILAI 'BERTUKAR MILIK': "NILAI TU DALAM NISMILAN.. BUNGKO.."

"Assalamualaikum, apo kona? Ini apo pulok dikoba Nilai dalam Selangor ni? Esei ni anak jati negeri sembilan ni woii, esei besar di Senanti. Seluruh Negeri Sembilan ni tak ada lah besar bona tapi saya tahu, pemetaan tu tak percaya pergi check dengan JUPEM..," itulah kata penyanyi Dato' Hattan menerusi sebuah video di laman Instagram.

Menerusi video tersebut, Hattan baru-baru ini tampil mempersoalkan kedudukan Nilai yang dikatakan sebenarnya berada dalam negeri Selangor, bukan di Negeri Sembilan.

Ini berikutan kecoh di media sosial mengenai kes melibatkan personaliti popular, Noor Neelofa dan suaminya, Haris Ismail atau PU Riz yang didakwa tidak didakwa atas kesalahan merentas negeri ke Nilai, Negeri Sembilan, seperti yang tular minggu lalu.

Rata-rata pengguna media sosial telah membuat andaian bahawa Nilai 3 sememangnya telah bertukar milik kepada Selangor gara-gara keputusan pihak berkuasa tidak mendakwa pasangan berkenaan yang merentas negeri hanya semata-mata untuk membeli karpet.

Klik untuk gambar besar

BARANGAN DAPUR MAKIN KURANG? JOM SHOPPING DARI RUMAH TANPA PERLU BERATUR PANJANG DI PUSAT MEMBELI BELAH. LINDUNG DIRI, LINDUNG SEMUA!

  TERKINI... JUALAN MURAH BARANGAN DAPUR JENAMA TEFAL YANG TAK MELEKAT DAN ANTI CALAR. JOM SERIKAN AIDILFITRI..!

Terpanggil untuk memberi sedikit komen, Hattan yang sememangnya berasal dari Negeri Sembilan itu turut mempersoalkan isu yang sama.

Meninjau ruangan komen, ramai pengikut media sosial serta peminat penyanyi lagu Rendang Tidak Berbuah ini terhibur dengan video tersebut yang turut memperlihatkan Hattan bercakap dalam loghat Negeri Sembilan.

Sementara itu, Ketua Polis Daerah Nilai, Superintendan Mohd Fazley Ab Rahman berkata, kertas siasatan berhubung dakwaan merentas negeri membabitkan pasangan kontroversi itu telah dihantar semula ke Pejabat Peguam Negara untuk penelitian.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DIGELAR 'KAFIR' POST FOTO LAMA, 'FREEHAIR': "THIS IS TOO MUCH" -  FATHIA

Pelakon Fathia Latiff menerusi laman Instagramnya telah meluahkan rasa kecewa apabila dirinya dikecam teruk oleh peminat hingga menggelarnya 'kafir' gara-gara memuatnaik foto lama tidak berhijab.

Individu tersebut menuduh dirinya ingin menjadi orang 'kafir' gara-gara tidak bersetuju dengan tindakan aktres itu memuatnaik foto 'throwback'.

Kata Fathia, panggilan tersebut sangat sensitif dan melampau apatah lagi jika ia ditujukan buat seseorang yang beragama Islam.

Tidak tahan dengan komen netizen, Fathia nampaknya sudah memadam foto yang mengundang kontroversi itu daripada akaun Instagramnya.

Klik untuk gambar besar

Beberapa hari lalu, Fathia ada memuatnaik gambar lama, menunjukkan beliau memakai topi dan tidak bertudung.

Ramai mempersoalkan tindakan pelakon itu yang sengaja mencetuskan kontroversi lagi, walaupun ruangan komen pada gambar sudah awal ditutup olehnya.

Bermacam andaian dibuat bila Fathia memuatnaik gambar tersebut, ada menganggap beliau bakal mengikut langkah Uqasha Senrose, ada juga mendakwa Fathia hanya mencari publisiti murahan kerana sudah tidak laku.

Manusia itu tidak sempurna dan apalah hak kita untuk panggil orang lain 'kafir'. Adakah diri kita sendiri sudah cukup baik sebagai seorang muslim?

www.myartis.com / Sumber: Fathia Latiff IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


ANAK ANGKAT - HAFIZ KATA TAK PERLU CARI IBU BAHARU, TAPI CALON ISTERI

Berikutan Perintah Kawalan Pergerakan (PKP), komposer dan penyanyi, Hafiz Hamidun, 37, memberitahu anak angkatnya sekarang berada di kampung buat seketika di bawah pengurusan ibu bapanya. Kata Hafiz, dia kini cuma penjaga dan bapa angkat kepada bayi itu.

"Saya tak perlu carikan ibu baharu untuk anak angkat, Hamdee Hafiz, 11 bulan kerana dia sudah pun ada ibu bapa kandung, tapi saya yang nak kena cari calon isteri sendiri.

"Hamdee, rasanya tidak memerlukan ibu baharu pun kerana adik-beradik saya turut menyayanginya sepenuh hati seperti anak sendiri. Ibu dan bapa saya juga melayani, sayang dan menjaganya bagaikan cucu kandung.

Klik untuk gambar besar

"Cuma, sayalah yang kena cari, calon isteri baharu Apapun, kini saya mahu fokus pada beberapa tanggujawab kerja yang perlu dilaksanakan dahulu serta fikirkan kesejahteraan ibu bapa," katanya.

Sebelum ini, Hafiz pernah berkahwin dengan seorang ahli perniagaan kosmetik, Joy Revfa pada 1 Mei 2017, namun mereka akhirnya bercerai beberapa bulan kemudian.

www.myartis.com / Sumber & foto: Harian Metro & Instagram Hafiz Hamidun

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


JUMPA KELUARGA YASIN SULAIMAN - SYED SADDIQ  KESAL TERLEPAS PANDANG MESEJ MINTA TOLONG DI FACEBOOK

"Tadi saya sempat berjumpa dengan keluarga Yasin. Saya mohon maaf kepada saudara Yasin sebab terlepas pandang post saudara pada Oktober lalu. Ia adalah suara meminta pertolongan bukan sahaja untuk Yasin tetapi untuk orang lain yang menderita dan memerlukan ganja perubatan sebagai rawatan.

"Tidak ada mak ayah yang nak tengok anak mereka sakit dan masuk penjara sebab cari rawatan. Ibu bapa hanya mahukan yang terbaik untuk kesihatan anak-anak," itulah kata Ahli Parlimen Muar, Syed Saddiq Syed Abdul Rahman menerusi laman Instagram pada Rabu.

Dalam entri tersebut, Syed Saddiq berkata dia akhirnya mengetahui mengapa namanya 'dipetik' komposer dan penyanyi nasyid Yasin Sulaiman ketika dihadapkan ke mahkamah atas tuduhan mengedar dadah jenis ganja pada 31 Mac lalu.

Ujar Syed Saddiq, dia kesal apabila baharu menyedari bahawa penyanyi lagu 'Mimpi Laila' itu pernah menulis mesej yang disifatkan sebagai 'cry for help' di Facebook pada Oktober lalu. Sehubungan itu, Syed Saddiq meluangkan masa mengadakan pertemuan dengan keluarga Yasin pada Rabu.

Klik untuk gambar besar

Sebelum ini, nama Syed Saddiq dipetik oleh Yasin yang kini ditahan atas dua pertuduhan mengedar dan menanam 17 pokok ganja di kediamannya di Kota Damansara.

Dalam pada itu, Syed Saddiq memberitahu ibunya juga merayu agar dia membantu Yasin yang dianggap layak menerima rawatan untuk kesihatannya.

"Mama saya pun merayu, mohon bantu saudara Yasin. Saya ada jumpa mak ayah yang terpaksa beli Cannabidiol atau CBD dari luar negara untuk anak-anak mereka. Doktor-doktor pun ada cuba bantu dapatkan CBD untuk pesakit. Mereka layak untuk mendapatkan perubatan untuk kesihatan mereka. Perkara ini melibatkan hidup dan mati," ujarnya.

Sementara itu, Syed Saddiq turut memberitahu Pertubuhan Kesihatan Sedunia (WHO) juga sudah mengeluarkan kanabis atau ganja dari senarai narkotik.

"Saudara Yasin yang kita kenal ini baru satu, tapi ada banyak lagi Yasin yang kita tak kenal mungkin dah dihukum dan tidak mendapat rawatan yang betul. Undang-undang pengharaman perubatan kanabis dah lapuk.

"WHO sendiri dah keluarkan kanabis dari senarai narkotik. Realitinya, bila cakap mengenai rokok, rokok membunuh lapan juta orang setiap tahun, di Malaysia sahaja 27,000.

"Alkohol pula tiga juta kematian setiap tahun. Tapi bila bercakap hal kanabis untuk perubatan, tiba-tiba ia menjadi satu taboo dan tindakan hukuman undang-undang dikenakan. Ingat, pesakit bukan penjenayah!" tegasnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"SAYA KESAL BILA ADA 'BATU API' LAGAKAN AZIAN DENGAN FARADHIYA" - HAIZA

Baru-baru ini, laman sosial digegar dengan cerita-cerita panas melibatkan bintang-bintang Gegar Vaganza 2 (GV2) apabila ada yang cuba memanaskan suasana antara Farahdhiya dengan bintang terakhir yang tersingkir di semi final iaitu Azian Mazwan Sapuwan.

Entri Azian "Alhamdulillah dapat nyanyikan lagu Karok Tarikkk 'Sedalam Mana Cintamu'... Bukan karok mendatar ye!" di laman sosialnya baru-baru ini 'dipanaskan' kononnya sengaja menyindir tahap vokal Farahdhiya.

Bagaimanapun, Azian mejelaskan yang dia tiada niat berkata demikian dan ia tidak dituju pada mana-mana peserta GV2.

"Saya tidak ada niat pun untuk menyindir sesiapa. Saya menulis ayat tersebut dengan pantas dan tidak fikir ia ditujukan kepada mana-mana peserta GV yang lain.

"Selepas selesai konsert separuh akhir, ramai yang memberi sokongan dan memberitahu saya telah mengikut tema mingguan. Sebab itu saya tulis ayat tersebut. Secara tidak langsung saya juga rasa lega dapat meluahkan perasaan pada malam itu.

Bila ditanya mengenai perkara ini, Faradhiya berkata yang dia tidak kisah dengan semua itu.

"Saya pada mulanya tak tahu pasal hal ini tetapi kebanyakan peminat dan rakan mesej saya bertanyakan apakah tulisan Azian itu menyindir saya kerana vokal tak ikut tema 'Karok Tarikkk?'

"Kalau ikutkan memang pada persembahan semi final itu saya menyanyi agak low sebab ubah susunan muzik ikut keadaan kesihatan vokal pada ketika itu. Saya tak kisah apa orang nak cakap. Saya percaya rezeki itu di tangan Tuhan.

"Hal lain-lain yang negatif saya tak mahu fikir. Kalau betullah Kak Azian menyindir saya, saya cuma boleh cakap alhamdulillah. Saya tak pernah nak layan semua ini sebab bagi saya tidak mendatangkan hasil," katanya.

Haiza yang enggan pihak luar salah faham telah tampil menjelaskan hubungan mereka di dalam GV2 adalah seperti adik beradik.

"Kami sesama bintang GV semuanya dah macam adik-beradik. Saya kesal dan terkilan ada segelintir pihak cuba nak melaga-lagakan kami. Kami rapat dan saling menyokong antara satu sama lain tetapi macam-macam analisis yang orang di luar sana buat hingga cuba melagakan kami.

"Saya harap kami bintang peringkat akhir GV tidak termakan atau terpengaruh kata-kata yang melaga-lagakan. Harap semuanya bertenang dan bersangka baik pada dunia hiburan. Untuk mereka yang suka menjadi batu api harap hentikanlah sikap begitu sebab ini cuma hiburan.

"Rasanya pengguna laman sosial perlu tahu ini bukan medan bertempur untuk dapat jawatan penting hingga perlu nak berbalah. Kami kembali ke pentas GV untuk menghiburkan semua peminat dan kami berterima kasih di atas sokongan yang sangat luar biasa," jelas Haiza.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


4 GAMBAR - RAJA EMA YANG MAINTAIN CUN

Meskipun lagu popularnya 'Jejaka Idaman' telah dinyanyikan kembali dan diberi nafas baru oleh Lynnzay Affandy (Jejaka Idaman 2.0), namun nama Raja Ema, 43, sebenarnya tidak terkubur begitu sahaja. Terkini, beliau bakal berlakon kembali dengan syarat bukan di luar Lembah Klang atau melibatkan terlalu banyak babak.

Apa yang menarik, 'Hot Mama' yang sudah mempunyai dua orang anak ini masih maintain cun seperti zaman popularnya dahulu. Malah, tubuhnya juga makin slim dan tidak tembam!

Klik untuk imej besar...

Untuk maklumat bersama, Raja Ema mula popular apabila filem Pernikahan Berdarah yang dibintanginya bersama pelakon Indonesia, Willy Dozan meletup di pawagam. Malah lagu nyanyiannya ketika itu berjudul Mentari Korea telah terpilih menjadi lagu tema Sukan Olimpik Seoul pada tahun 1988.

Raja Ema dalam Nona keluaran November 2012...


BABY KEDUA RICH DAN VELVET...

Penyanyi kumpulan Estranged, Richael Gimbang atau lebih dikenali sebagai Rich bersama pasangannya Velvet yang juga bekas pelajar Akademi Fantasia telah dikurniakan cahayamata terbaru. Anak kedua mereka diberi nama Caroline dan kehadirannya pasti menambah seri keluarga Rich dan Velvet yang menimang anak pertama mereka pada 2009.Klik untuk imej besar...Photo: Courtesy of Rich and Velvet(\__/)(='.'=)(")_(")www.myartis.com 2011


KEHARMONIAN SYAWAL KELUARGA ASHRAF MUSLIM

"Alhamdulillah sekarang saya merasai nikmat hidup berpoligami apabila sabar dalam mendidik kedua-dua isteri.

"Inilah kesannya jika kita buat apa yang Allah suka. Keluarga saya sangat harmoni dan kedua-dua isteri semakin serasi serta saling bertolak ansur.

"Bohonglah jika saya kata tiada masalah. Dalam setiap perkahwinan pasti ada masalah, itulah yang menyerikan lagi kehidupan kita.

"Sebagai ketua keluarga, saya harus bijak menyelesaikan masalah dan mengambil kira pendapat kedua-dua pihak.

"Apa yang penting sekarang adalah menjaga keharmonian tersebut supaya berkekalan," ujar pelakon dan ahli perniagaan, Ashraf Muslim, 36, mengenai kehidupannya kini.

Hari berganti minggu, tanpa sedar, rupa-rupanya sudah empat tahun Ashraf hidup berpoligami bersama dua isterinya, Noor Dayana Lokman, 30, dan Wan Sakinah Ahmad Saburi, 33.

Keharmonian rumah tangga yang kini diserikan dengan kehadiran tiga cahaya mata, Sarah Ashraf, 3 (anak isteri kedua), Adam Ashraf, setahun sembilan bulan (anak isteri kedua) dan Anas Ashraf, setahun enam bulan (anak isteri pertama).

Klik untuk gambar besar

Ditanya tentang sambutan raya, pelakon itu menjelaskan seperti biasa dia akan berlaku adil pulang ke tiga buah destinasi iaitu di Gombak, Selangor (keluarga Dayana), Ipoh, Perak (keluarga Sakinah) dan Melaka yang merupakan kampung halamannya sendiri.

Bagaimanapun untuk tahun ini, dia akan pulang beraya di kampung halaman isteri keduanya terlebih dahulu memandangkan ibu bapa isteri pertamanya hanya berada di tanah air pada raya ketiga kerana menunaikan umrah.

"Biasanya setiap kali tiba raya, saya mengamalkan konsep giliran seperti orang lain. Saya faham, pada hari raya setiap isteri inginkan masa berkualiti.

"Jadi apabila pulang ke kampung saya di Melaka barulah saya pulang membawa kedua-dua isteri sekali," katanya yang berhasrat untuk menambah bilangan cahaya mata.

www.myartis.com / Sumber: Kosmo

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::

Follow @myartisdotcom


DIBERHENTIKAN KERJA - PEMBANTU PERIBADI ALIFF SYUKRI, KAK MEL LUAH PERASAAN

Pembantu peribadi usahawan kosmetik popular Datuk Seri Aliff Syukri, Melati Abdul Ghani atau lebih mesra disapa Kak Mel menerusi laman Instagram miliknya telah tampil bersuara berhubung isu perkhidmatannya yang dikhabarkan akan diberhentikan tidak lama lagi. Kak Mel akui tidak kisah dan menganggap rezekinya hanya setakat itu.

Menurutnya, pelbagai khabar angin yang tidak sedap didengar berkenaan isu perkhidmatannya yang akan tamat tidak lama lagi sehingga beliau malas mahu bercakap panjang: "Anda baca sendirilah saya malas nak cerita banyak. Kalau cerita dongeng mungkin boleh direka-reka dan seronok dibaca. Saya tak kisah pun kena buang kerja sebab bagi saya, saya selalu yakin dengan rezeki Allah," tuturnya.

Berdasarkan notis yang dimuat naik di laman Instagramnya, susulan penurunan jualan yang menyebabkan kerugian syarikat, Kak Mel disahkan bakal diberhentikan tugasnya di Aliff Syukri Legacy Sdn. Bhd.: "Keadaan ekonomi yang tidak menentu dan kos perniagaan yang semakin meningkat menyebabkan syarikat mengalami kerugian," ujarnya.

Dalam pada itu, Kak Mel juga bakal mengakhiri tugasnya pada 5 Ogos 2020 selepas notis dikeluarkan sebulan sebelum. Kata Kak Mel, beliau seakan tersinggung apabila ada pihak yang mempersoalkan punca dia diberhentikan.
Klik untuk gambar besar

"Biasa, orang bawahan akan sentiasa dipandang bawah dan sentiasa dicampak kesaIahan. Kadang-kadang kita ni orang bawahan nak tuntut hak kita pun masih dianggap salah. Yang ada duit sajalah yang tak salah," katanya.

Kak Mel bagaimanapun turut mendedahkan yang dirinya sebelum ini telah melaksanakan tugas dengan baik selama bertahun-tahun tanpa kira penat lelah namun tetap redha bahawa ini merupakan risiko yang harus beliau hadapi.

Untuk rekod, Kak Mel antara pembantu peribadi yang paling lama berkhidmat dengan Aliff Syukri dan sentiasa menjadi penyeri dalam video yang dimuat naik di laman sosial usahawan tersebut.

www.myartis.com / Sumber & foto: Beautifulnara & Instagram Melati Abdul Ghani

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


'BUNGA' DILABEL 'MEMBAZIR' - ALTIMET TEGAS TAK BUAT PERSEMBAHAN DI AJL33

Lagu 'Bunga' sekali lagi berjaya untuk ke pentas akhir Anugerah Juara Lagu ke-33 (AJL33), penyanyi rap, Altimet meluahkan rasa syukur atas kejayaan tersebut.

Bagaimanapun, keputusan tersebut nyata tidak disenangi segelintir pihak yang menyifatkan permilihan Altimet adalah sesuatu yang merugikan kerana rapper tersebut baru sahaja mengumumkan persaraannya awal minggu lalu.

Individu tersebut memberitahu Altimet sepatutnya mengundur daripada pertandingan tersebut lalu memberi peluang kepada artis lain. Langsung melihat komen tersebut, ini respon yang diberikan oleh Altimet:

"Kalau nak komen dapatkan info dulu. Saya kata saya nak berhenti daripada buat persembahan. Jadi lagu Bunga ni orang lain akan persembahkan. Saya tulis lirik lagu ni. AJL ni pertandingan tulis lagu. Bukan pertandingan menyanyi.

Klik untuk gambar besar

"Kalau tak cukup maklumat jangan bukak mulut, nanti ada orang label awak bingai. Bukan saya, saya tahu awak kurang maklumat. Tapi orang lain. Terima Kasih kerana bagi maklumat," tulisnya.

Tambah Altimet, dia menegaskan tidak akan membuat persembahan di AJL33 dan akan menggantikan dirinya degan orang lain.

Di ruangan komen, rata-rata peminat mahukan AJL33 menjadi pentas terakhir Altimet sebelum bersara terus daripada menjadi seorang penghibur.

Selain 'Bunga', sebanyak 11 lagi lagu telah dipilih untuk beraksi di pentas AJL33 antaranya 'Semakin' darpada Siti Sarah, 'Di Matamu' nyanyian Sufian Suhaimi dan 'Sampai Bila' dendangan Misha Omar.

www.myartis.com / Sumber: Media Hiburan

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NABIL AHMAD MOHON MAAF - AZWAN ALI BALAS DENGAN KATA-KATA KESAT

Artis kontroversi Azwan Ali atau lebih dikenali sebagai Diva AA telah memaki hamun pelawak dan pengacara Nabil Ahmad menerusi akaun twitternya. Punca Azwan bertindak demikian dipercayai kerana Nabil tidak menegur dirinya di KLIA sewaktu pulang dari mengerjakan umrah.

Meskipun dimaki hamun dengan kata-kata kesat, namun Nabil bertindak memuat naik status memohon maaf terhadap Azwan. Tindakan Nabil ini dipuji ramai kerana bersikap profesional dalam menangani kontroversi seperti ini.

Klik gambar untuk size besar

"Saya sebenarnya tidak nampak kelibat dia pun di Jeddah sampai ke KLIA. Jadi, bagaimana saya hendak menegur beliau kerana saya tak nampak pun dia (Azwan)?

"Tak pernah lagi saya tak menegur orang kalau sudah nampak depan mata. Saya malas nak melayan isu ini dan kalau boleh hendak menjauhkan diri daripada perkara negatif.

"Lagipun saya baru pulang dari rumah Allah, malaslah hendak bergaduh. Oleh itu, saya memilih untuk memohon maaf di Twitter. Saya rasa tindakan itu paling tepat untuk dilakukan oleh saudara Islam kepada saudara Islam," ujar Nabil dipetik sebagai berkata.

Namun begitu permohonan maaf Nabil kepada Azwan ini agak sia-sia kerana maaf tersebut cuma diendahkan dan dibalas dengan maki hamun.

Sementara itu, Nabil turut meluahkan rasa gembiranya kerana berjaya menjejakkan kaki ke Tanah Suci selama tempoh 10 hari.

Baginya, pengalaman 10 hari di Tanah Suci itu sangat berharga dan sukar untuk diungkap dengan kata-kata.

"Alhamdulillah, saya berjaya menunaikan umrah untuk tempoh 10 hari. Pengalaman berada di sana begitu menakjubkan dan saya bersyukur kerana dipanggil menjadi tetamu ke rumah Allah.

"Keadaan agak sibuk di sana kerana orang berkejar untuk malam Lailatul Qadar. Kenangan beribadat untuk 10 malam terakhir itu memang tak dapat saya lupakan.

"Pada mulanya saya risau juga hendak meninggalkan isteri dengan dua orang anak saya. Kami pun tak pernah berenggang namun semuanya berjalan dengan lancar," jelasnya.

Sumber: BH

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


KEDIAMAN DI SINGAPURA CUBA DIPECAH MASUK - ROSLAN SHAH SYAK ORANG TERDEKAT PUNYA ANGKARA

Pengacara Roslan Shah menerusi Instagram Story miliknya telah memaklumkan kediamannya di Singapura cuba di pecah masuk oleh penjenayah pada Selasa.

Cemas dengan kejadian itu, Roslan berkata, perkara tersebut disedari oleh adiknya yang baru pulang dari Bali, Indonesia yang terlihat kesan umpilan di tingkap koridor rumah berkenaan.

Dia yang masih trauma dan terkejut ketika ini memberitahu bahawa tiada penghuni semasa kejadian itu berlaku. Dalam pada itu, Roslan tutut memaklumkan pihak polis kini sedang melakukan siasatan untuk mengenal pasti suspek terlibat.

Klik untuk gambar besar

"Kejadian itu baru disedari petang tadi. Adik balik dari Bali kira-kira pukul enam petang, dia perasan ada kesan umpilan di bahagian tingkap bilik koridor. Saya baru sahaja pulang dari percutian pelayaran di Kuala Lumpur bersama Datuk Seri Alif Syukri.

"Buat masa ini masih tidak tahu berapa barang yang hilang sebab polis tengah lakukan siasatan untuk dapatkan cap jari memandangkan bilik adik ada peti besi," katanya.

Roslan bagaimanapun tidak menolak jika perbuatan itu dilakukan oleh orang terdekat kerana ini bukan kali pertama ia terjadi.

"Saya rasa ini kerja orang yang dekat dan yang kenal saya. Sebab siapa lagi yang tahu saya duduk di mana dan aktiviti saya. Sebelum ini ada orang tabur garam dekat depan rumah kali ini orang cuba pecah masuk pula," ujarnya.

Dalam pada itu, Roslan juga menitip pesan kepada orang ramai agar tidak membuat sebarang perkongsian di media sosia sekiranya hendak ke mana-mana kerana akan membahayakan diri sendiri dan harta benda.

"Nasihat saya kalau nak keluar rumah tak perlu nak update nak ke mana, bahaya!" kongsinya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


PELAKON DRAMA PENDEK YOUTUBE DIDAKWA DI MAHKAMAH, BUAT LAPORAN PALSU DIROGOL

Seorang pelakon drama pendek di YouTube telah didakwa atas dua pertuduhan iaitu membuat laporan palsu mendakwa dirinya dirogol dan melakukan pemerasan sehingga mendatangkan ketakutan kepada seorang lelaki, di Mahkamah Majistret Kota Bharu, Kelantan, pada Khamis.

Tertuduh, Nor Hafizah Shamsuddin, 31, bagaimanapun membuat pengakuan tidak bersalah selepas pertuduhan terhadapnya dibacakan di hadapan Majistret Mohamad Ibrahim Mohammad Ghulam.

Tertuduh didakwa telah memberikan maklumat palsu kepada anggota polis bahawa dia telah dirogol dua orang lelaki berusia 29 dan 21 tahun dengan niat agar mereka dikenakan tindakan.

Bagi kesalahan itu, Nor Hafizah didakwa mengikut Seksyen 182 Kanun Keseksaan yang memperuntukkan hukuman penjara sehingga enam bulan atau denda maksimum RM2,000 atau kedua-duanya sekali jika sabit kesalahan.

Manakala untuk tuduhan pemerasan, Nor Hafizah didakwa melakukan pemerasan terhadap lelaki berusia 29 tahun yang sama sehingga mendatangkan ketakutan akan suatu bencana iaitu akan melaporkan kepada polis bahawa polis itu telah merogolnya.

Untuk kesalahan di atas, tertuduh didakwa mengikut Seksyen 385 Kanun Keseksaan yang memperuntukkan hukuman penjara maksimum tujuh tahun atau denda atau sebat atau mana-mana dua daripada hukuman itu jika sabit kesalahan.

Klik untuk gambar besar

Pendakwaan dikendalikan oleh Timbalan Pendakwa Raya, Sharifah Amirda Shasha Amir Shariffuddin, manakala tertuduh diwakili peguam, Riduan Ismail.

Terdahulu, Sharifah Amirda Shasha memohon agar mahkamah menetapkan ikat jamin sebanyak RM5,000 untuk kedua-dua pertuduhan. Riduan bagaimanapun dalam rayuannya meminta ikat jamin yang minimum kerana anak guamnya merupakan seorang suri rumah selain perlu menjaga empat orang anak berusia 10, lapan, tiga dan dua tahun.

"Suami tertuduh juga hanya berniaga secara kecil-kecilan. Situasi ini amat membebankan anak guam saya lebih-lebih lagi berdepan dengan penularan wabak Covid-19," katanya.

Dalam rayuan itu, Riduan turut memaklumkan bahawa itu merupakan kes pertama yang dihadapi anak guamnya: "Saya memohon satu ikat jamin yang rendah untuk memastikan anak guam hadir pada prosiding perbicaraan selepas ini," katanya.

Mahkamah membenarkan ikat jamin sebanyak RM2,500 bagi pertuduhan pertama, manakala RM1,000 untuk pertuduhan kedua, masing-masing dengan seorang penjamin. Mahkamah menetapkan 21 Februari depan untuk sebutan semula kes dan tertuduh difahamkan membayar ikat jamin.

www.myartis.com / Sumber: mStar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SALAH GUNA NAMA & FOTONYA - NANA MAHAZAN KESAL SIKAP TAMAK PENIAGA

"Sebelum ini, saya ada membuat ulasan produk secara percuma atau berbayar, pada harga minimum. Tetapi, nama dan gambar saya pula digunakan sebagai iklan. Sedangkan, saya hanya membantu menghebahkan jualan sebahagian daripada produk berkenaan, bukan selaku pengguna. Tidak adil kepada bakal pembeli jika mereka menipu dengan cara begitu kerana ia membuatkan pengguna percayakan keberkesanannya.

"Seperti produk menguruskan badan, contohnya, saya bimbang kesannya nanti berbalik kepada saya berikutan orang percaya pada iklan terbabit. Melihat keadaan yang semakin sukar dikawal, lebih baik saya berhenti sahaja daripada berbuat begitu.

"Sekarang, kalau saya membuat promosi atau mengulas sesuatu produk sekalipun, ia hanya membabitkan syarikat korporat kerana lebih meyakinkan," demikian ujar pengacara Nana Mahazan yang mendedahkan sudah empat tahun berhenti membuat hebahan produk di laman Instagram gara-gara tindakan segelintir peniaga menyalahgunakan namanya.

Klik untuk gambar besar

Nana atau nama sebenarnya Nurul Hana Che Mahazan, 36, berkata biarpun tidak meraih pendapatan menerusi kaedah ulasan barang atau perkhidmatan, dia lebih tenang berbanding menjadi mangsa sifat tamak sesetengah pihak. Sejak setahun lalu, ibu kepada dua cahaya mata itu memaklumkan, dia mengeluarkan produk sendiri seperti berus solekan, bedak asas, gincu dan pembersih mekap yang dijual secara dalam talian.

Katanya, selain menumpukan perhatian terhadap kerja pengacaraan, berniaga barangan kesukaan golongan wanita itu juga menjadi antara punca pendapatannya: "Saya sukakan benda yang cantik dan berkualiti. Jadi, kenapa tidak saya berkongsi dengan pengguna lain? Produk saya ini boleh didapati di portal e-niaga Cantix di bawah Media Prima Berhad".

www.myartis.com / Sumber & foto: Berita Harian & Instagram Nana Mahazan

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AJL35 TUNDA, PERNIKAHAN MUNGKIN TANGGUH - ERNIE & SYAMEL PENING CARI TARIKH

"Apa yang saya boleh dikatakan dan dikongsi buat masa sekarang, sudah tentu majlis pernikahan saya dan Syamel akan diadakan selepas selesai AJL nanti. InsyaAllah... kami akan langsungkan perkahwinan," kata penyanyi Erni Zakri yang memberitahu sehingga kini dia masih buntu mencari tarikh dan lokasi yang sesuai untuk hari bahagianya dengan penyanyi Syamel.

Bakal melangsungkan pernikahan dengan Syamel pada tahun ini, Ernie atau nama sebenarnya Nur Ernie Shahirah Zakri, berkata beberapa perkara yang perlu dititik berat antaranya senarai jemputan supaya majlis mengikut prosedur operasi standard (SOP) menyebabkan dia mengambil masa lama untuk merancang.

Bagaimanapun penyanyi berusia 29 tahun ini menyasarkan untuk melangsungkan perkahwinan selepas Anugerah Juara Lagu yang ke-35 (AJL35) dan akan berkongsi berita gembira itu dengan peminat di masa kelak.

"Cumanya tarikh dan semua perancangan melibatkan perkahwinan kami akan diumumkan kelak. Sebab ada beberapa perkara antaranya lokasi yang belum disahkan. Tambahan pula kena fikirkan SOP lagi.

Klik untuk gambar besar

"Jemputan pun nak kena susun betul-betul... siapa yang kami akan jemput. Jadi apabila dah betul-betul buat keputusan pemilihan tarikh, InsyaAllah kami tak rahsiakan dan akan berkongsi dengan semua orang," jelasnya.

Baru-baru ini, produksi AJL35 mengumumkan penangguhan acara itu yang sepatutnya berlangsung pada 7 Februari depan susulan kerajaan mengumumkan Perintah Kawalan Pergerakan (PKP) bermula 13 hingga 26 Januari ini.

Penyanyi lagu 'Ku Bersuara' itu mengikat tali pertunangan dengan Syamel pada 16 Ogos tahun lalu di kediamannya dan majlis tersebut hanya dihadiri keluarga terdekat.

Dalam pada itu, Ernie yang bakal menyampaikan lagu 'Gundah' di pentas AJL35 itu mengakui gembira apabila sentiasa menerima pertanyaan mengenai sasaran untuk memenangi Vokal Terbaik.

Namun menurut Ernie, dia tidak mahu hanya menyasarkan anugerah itu sahaja sebaliknya berharap untuk melakukan persembahan sebaik yang mungkin agar single ciptaannya itu menjadi lagu terbaik pada acara tersebut.

"Sebenarnya saya bersyukur dan gembira... setiap kali bertanding di pentas AJL pasti akan menerima pertanyaan yang sama. Sekurang-kurangnya ramai juga yang menantikan persembahan daripada saya.

"Tapi nak kata saya letak sasaran untuk menang vokal terbaik sahaja, sebenarnya saya cuba untuk dapatkan semua sekali kerana kali ni lagu yang bertanding adalah ciptaan sendiri.

"Kalau boleh saya nak sasarkan lagu terbaik dan tanggungjawab saya juga untuk berikan yang terbaik pada malam AJL itu nanti. Saya akan berikan rasa dan emosi yang berbeza untuk kali ini. Bukan hanya fokus pada vokal tapi emosi juga," ujarnya.

www.myartis.com / Sumber & foto: mStar, Instagram Ernie Zakri & Syamel

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


FATIN AFEEFA DIDAKWA MASIH LAGI DENGAN SUAMI ORANG?

Nampaknya pelakon Fatin Afeefa sekali lagi didakwa menjalinkan hubungan sulit dengan suami orang yang juga merupakan lelaki sama pernah dikaitkan dengan kontroversi terdahulu. Meskipun dia pernah menafikannya, sekali lagi isteri kepada lelaki tersebut yang menggunakan nama Mag menerusi laman Twitter membuat pendedahan bahawa Fatin tidak pernah berhenti mengganggu suaminya dan mereka masih hangat memadu asmara.

Wanita tersebut meluahkan rasa kecewa dan berang apabila mengetahui mereka masih lagi berhubung secara sulit. Malah menyifatkan Fatin seorang yang kuat “berdrama” sehingga pernah mengugut untuk bunuh diri sekiranya kekasihnya itu tidak menjawab panggilan telefon.

Kami pun tidak tahu bila agaknya episod dakwaan merampas suami orang ini akan berakhir. Apa-apa pun, harapnya Fatin dapat tampil memberikan penjelasan disebalik pendedahan ini dan semoga segala salah faham atau kemelut dapat diselesaikan secara baik.

Klik untuk gambar besar

www.myartis.com / Sumber & foto: Beautifulnara

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DIGUGURKAN DARIPADA SABITAN KES DADAH - AIDIL AZIZ RASA LEGA & BERSYUKUR

"Alhamdulillah, saya sudah boleh menarik nafas lega dan bersyukur atas keputusan ini. Sekarang saya sudah boleh kembali fokus kepada kerjaya seni dan perniagaan saya memandangkan siasatan pihak berkuasa pun sudah selesai.

"Kebenaran akan terbukti sama ada cepat atau lambat," demikian kata pelakon Aidil Aziz apabila dirinya itu akhirnya disahkan bebas daripada pertuduhan mengedar dadah jenis ganja seberat hampir 456 gram selepas sembilan bulan.

Turut bebas daripada pertuduhan tersebut, R. Guevara Cortez, 33, yang ditahan bersamanya di sebuah kediaman di Jalan Ampang.

Terdahulu, Aidil telah dibebaskan dengan ikat jamin RM4,000 dan akan terus berada di bawah pengawasan polis selama dua tahun.

September lalu, pelakon 'Lara Terindah' itu telah ditahan untuk siasatan bersama dua orang lagi rakannya selepas didakwa atas pertuduhan mengedar dadah jenis ganja seberat 456 gram dan memiliki senjata berbahaya.

Klik untuk gambar besar

Aidil atau nama sebenarnya Mohd Aidil Abdul Aziz, 28, ditahan bersama Omar Sayeed Ghulam Mohammad, 36, dan R. Guevara Cortez di sebuah kediaman di Jalan Ampang.

Pada 7 Oktober 2016, kesemua tertuduh didakwa mengikut Seksyen 39B Akta Dadah Berbahaya 1952 yang memperuntukkan hukuman gantung sampai mati jika sabit kesalahan.

Dalam perkembangan lain, Aidil bakal kembali ke set penggambaran drama bersiri 40 episod tidak lama lagi selain giat mempromosikan bisnes makanan Kingmangifera.

www.myartis.com / Sumber: Astro Gempak

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::

Follow @myartisdotcom


ANAK PENERBIT, PENGARAH DAN PELAKON?

Benarkah wanita ini adalah anak kepada seorang Penerbit, Pengarah dan Pelakon popular yang pernah menghasilkan jutaan ringgit melalui filem-filem box office? Jika benar, alangkah malang kedua ibu bapanya kerana dalam sibuk mengejar harta dunia... harta akhirat pula tidak terjaga!Ini kerana, anak adalah amanah Allah! Sebagai ibu bapa, kita sebenarnya memegang amanah yang besar dalam memastikan hidup mereka terus terpelihara mengikut ajaran Islam dan tidak terjebak dengan maksiat, noda dan dosa.   GAMBAR-GAMBAR LAIN: KLIK DI SINI...!!(\__/)(='.'=)(")_(")myartis 2009


21 GAMBAR - DAZRIN SELAMAT NIKAHI KETUA PRAMUGARI

Akhirnya pelakon Dazrin Kamarudin, 29, mengakhiri zaman bujangnya apabila selamat diijabkabulkan dengan pilihan hatinya, Nur Fazulin Razali, 33, dalam majlis akad nikah yang diadakan di Hotel Avilion Legacy, hari ini.

Bekas juara Fear Factor Malaysia musim satu itu sah menjadi suami kepada gadis berasal dari Cheras, Kuala Lumpur yang juga ketua pramugari sebuah syarikat penerbangan berpusat di Jeddah, Arab Saudi, dengan sekali lafaz.

Dalam majlis yang berlangsug kira-kira pukul 12 tengah hari itu menyaksikan pasangan mempelai ini dinikahkan sendiri oleh bapa pengantin perempuan, Razali Din.

Pada majlis tersebut, Dazrin telah menyerahkan mas kahwin sebanyak RM300 manakala wang hantaran pula dirahsiakan jumlahnya.

Difahamkan, Dazrin mula mengenali Fazulin ketika mereka secara kebetulan berkomunikasi jarak jauh menerusi aplikasi ajuk nyanyian, Smule kira-kira dua tahun lepas.

Kedua-dua pengantin tersebut ceria memakai persalinan warna Rose Golden dengan hantaran sebanyak tujuh dulang bagi pihak pengantin perempuan dan berbalas sembilan dulang oleh keluarga pengantin lelaki.

Majlis pernikahan pasangan berkenaan turut meriah apabila disaksikan oleh kira-kira 200 tetamu yang terdiri daripada ahli keluarga masing-masing dan sahabat terdekat kedua-dua mempelai selain rakan artis tersebut.

Terdahulu, Dazrin pernah mengikat tali pertunangan dengan aktres, Amyra Rosli pada 25 Ogos 2013, namun terpaksa membatalkan hasrat berkahwin yang sepatutnya 8 Ogos 2014.

www.myartis.com / Sumber: mynewshub / Foto: Dazrin IG, @lailakamalia, @nasihadele & @dianajalal37

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::

Follow @myartisdotcom


DAPAT CEK TENDANG - AMENG SPRING KECEWA, RUGI RM15,000

Mentang-mentanglah dia seorang bekas banduan, senang-senang ada pihak yang mengambil kesempatan terhadap dirinya.

Terkini, Vokalis kumpulan Spring, Ameng, rugi RM15,000 gara-gara tertipu dengan janji manis pihak tertentu yang gagal membayar titik peluhnya membuat persembahan.

"Saya berusaha menghubungi pihak terbabit tetapi mereka beri pelbagai alasan. Saya juga belum bercadang membuat laporan polis kerana masih berharap pihak terbabit tampil dan melunaskan bayaran seperti dijanjikan," ujar Ameng, 48, yang terkejut menerima cek tendang daripada penganjur persembahan majlis makan malam, baru baru ini.

"Saya hanya menyedari ditipu ketika mahu menunaikan cek tersebut," tambahnya.

Kata Ameng lagi, dia berasa kesal dan kecewa kerana masih ada pihak yang cuba mengambil kesempatan atas kesempitan hidupnya. Tambah-tambah dia kini sedang berusaha untuk kembali ke pangkal jalan dan memulakan hidup baru.

"Saya akui sejak keluar Penjara Kluang, undangan persembahan di serata tanah air tidak pernah putus. Mujur ada isteri, Sabariah Zakariah membantu mengatur jadual seni saya.

___________________________________________________
--- IKLAN ---

BERMINAT UNTUK BERIKLAN DI MYARTIS?   KLIK UNTUK INFO

_____________________________________________________

"Selain majlis makan malam dan korporat, saya juga banyak menerima undangan persembahan daripada pihak istana. Namun, keimanan saya tetap diuji apabila ada pihak cuba mengambil kesempatan dan menipu pula," ujarnya dipetik sebagai berkata.

Ditanya sama ada dia ingin berpindah ke Kuala Lumpur bagi memudahkan urusan kerjaya seni, Ameng berkata dia terpaksa menangguhkan perkara itu buat sementara waktu.

"Tidak dinafikan memang penat berulang-alik dari Melaka ke Kuala Lumpur setiap kali ada persembahan. Namun, banyak faktor yang perlu diambil kira jika benar mahu berpindah ke Kuala Lumpur. Selain ibu mentua yang uzur, anak bongsu saya juga bersekolah di Melaka," jelasnya.

Sumber: Harian Metro

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


LELAKI HARAPAN DUNIA RAKUL ANUGERAH UTAMA FFM27

Tahniah diucapkan kepada para pemenang di Festival Filem Malaysia ke-27 (FFM27) yang berlangsung malam tadi.

Majlis yang berlangsung di Dewan Plenary, Kuala Lumpur Convention Centre, #FFM27 telah menyaksikan Lelaki Harapan Dunia merangkul anugerah utama iaitu Filem Terbaik.

Kami kongsikan senarai penuh nama pemenang bagi setiap kategori.

Klik gambar untuk size besar

Senarai pemenang FFM 27

Filem Box Office - The Journey

Penyunting Terbaik - Adelan Azmi (Dollah Superstar)

Sinematografi Terbaik - Eric Yong (The Journey)

Pelakon Kanak-kanak Terbaik - Raykarl Iskandar (Lelaki Harapan Dunia)

Lakon Layar Terbaik - Mamat Khalid (Amir & Loqman Pergi ke Laut)

Pengarah Harapan - Raja Mukhriz (Ophilia)

Pelakon Harapan Wanita - Dawn Cheong (Cuak)

Pelakon Harapan Lelaki - Kodi Rasheed (Ophilia)

Pelakon Pembantu Wanita Terbaik - Nadia Nissa (Terbaik Dari Langit)

Pelakon Pembantu Lelaki Terbaik - Amirul Affendi ( Terbaik Dari Langit )

Karyawan Sepanjang Zaman - Othman Hafsham

Pelakon Wanita Terbaik - Nor Fazura (Manisnya Cinta di Cappadocia)

Pelakon Lelaki Terbaik - Lee Sai Peng (The Journey)

Filem Bukan di dalam Bahasa Melayu - The Journey (Astro Shaw)

Pengarah Terbaik - Liew Seng Tat (Lelaki Harapan Dunia)

Filem Terbaik - Lelaki Harapan Dunia ( Everything Films Sdn Bhd)

Anugerah Khas Juri

1. The Great Lion (Asia Tropical Film Sdn Bhd)

2. Terbaik dr Langit (Astro Shaw & Playground Production)

3. Amir & Loqman Pergi ke Laut (Astro Shaw Sdn Bhd)

Senarai 10 pemenang pada malam perasmian FFM 27 pada 2 September lalu

Filem Animasi Cereka Terbaik: Ribbit - KRU International Sdn Bhd.

Filem Animasi Bersiri Terbaik: Rimba Racer - Glue Studio Sdn Bhd.

Kesan Khas Terbaik: Seventh - Mirage Works.

Anugerah Pereka Kostum/Busana Terbaik: Elaine Ng & Wing Shum - Hungry Ghost Ritual.

Lagu Tema Asal Terbaik: Yuna/Lautan - Lagenda Budak Setan 3.

Penataan Bunyi Terbaik: Winson Poon - Hungary Ghost.

Penataan Seni Terbaik: Tunku Mohd Taufek/ Tunku Tommy Mansur - Lelaki Harapan Dunia.

Filem Pendek Terbaik: Cho We Jun - Salvaj.

Skor Muzik Asal Terbaik: Oii Su Lyn & Teoh Eng Hooi - Manisnya Cinta Di Cappadocia.

Penggiat Belakang Tabir: Mariam Ibrahim.

Tahniah kami ucapkan kepada pemenang dan semoga melalui anugerah ini, ia akan membantu untuk menggalakkan lagi industri perfileman tanah air untuk menghasilkan karya yang berkualiti dan boleh dibanggakan.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


AL-FATIHAH - PELAKON JIT MURAD DIJEMPUT ILAHI

Takziah diucapkan kepada keluarga pelakon dan pengarah teater, Jit Murad atau nama sebenarnya Aziz Mirzan Murad atas pemergiannya yang meninggal dunia pada Sabtu. Bagaimanapun punca kematian Jit masih belum diketahui.

Berita itu disahkan oleh veteran teater, Kulkathas yang memaklumkan Allahyarham menghembuskan nafas terakhir di kediamannya di Kuala Lumpur. Selain itu, beberapa teman rapat Allahyarham turut berkongsi berita duka itu di laman sosial.

Allahyarham yang merupakan anak bekas Ketua Pengarah Pelajaran Malaysia, Tan Sri Murad Mohamed Noor mula aktif dalam dunia seni sejak 1987.

Selain aktif dalam penulisan teater, Jit juga pernah membintangi filem-filem popular seperti 'Selubung', 'Mimpi Moon' dan 'Talentime'.

Beliau yang dilahirkan di Kuala Lumpur memiliki pendidikan dalam bidang Sosiologi (Pengajian Bandar) dan Ijazah Sarjana dalam Seni Sejarah.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


HUN HAQEEM TAK PERCAYA BERLAKON DALAM MV TERBAHARU TOKTI: "RASA TAK BOLEH BRAIN"

Pelakon yang popular dengan watak Jakfer dalam drama 'Kampung People', Hun Haqeem telah dipilih sebagai pelakon dalam muzik video terbaharu penyanyi tersohor negara, Datuk Seri Siti Nurhaliza yang berjudul 'Siapa Tak Mahu'.

Ditanya apakah perasaan terpilih dan ketika kali pertama berjumpa Siti Nurhaliza atau Tokti di lokasi penggambaran muzik video tersebut, Hun berkata, dia sangat bertuah dan bangga kerana diberi peluang muncul sebagai model dalam muzik video yang bakal dilancarkan secara rasmi itu esok.

"Rasa tak boleh 'brain'. Sewaktu hari penggambaran saya cakap 'ya Allah ini betul-betul terjadi'. Saya baru sedar yang memang saya buat muzik video Tok Ti (Siti Nurhaliza). Dalam masa sama berasa seperti ditampar untuk sedar yang ia adalah realiti.

Klik untuk gambar besar

"Tapi, perasaan saya lebih kepada gembira, bangga dan bertuah sebab terbabit dalam muzik video ikon muzik tanah air sekali gus dalam kerjaya Tok Ti. Saya sangat menghormati Tok Ti. Berada sebahagian dalam kerjayanya sesuatu yang di luar jangkaan dan tidak terkata dibuatnya," katanya.

Selain Hun, muzik video arahan Ghazi Maslan dari Ghz Studio itu turut menampilkan pelakon Mira Filzah. Muzik video 'Siapa Tak Mahu' adalah terbitan Zeel Production dan dijalankan di Rumah Tangsi, Kuala Lumpur pada penghujung Julai yang lalu dalam tempoh Perintah Kawalan Pergerakan Pemulihan (PKPP).

Sebelum ni Zeel Production juga pernah beberapa kali menerbitkan muzik video, namun ini adalah pertama kali menerbitkan muzik video yang khusus dan mempunyai cerita serta konsep tersendiri.

Difahamkan, penerbitan muzik video itu membabitkan 40 kru dan dijalankan selama sehari bermula jam 8 pagi hingga 12 tengah malam. Menariknya, untuk muzik video kali ini, Siti tampil dengan lima watak berbeza dengan dalam lima busana berbeza.

Konsep untuk muzik video kali ini bertemakan 'whimsical' atau muzium misteri di mana Siti tampil memegang watak sebagai penjaga muzium ManifestaSITI dan akan berubah watak setiap kali memerhatikan gelagat pasangan kekasih, lakonan Hun dan Mira.

www.myartis.com / Sumber & foto: Harian Metro & Instagram Hun Haqeem

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


LAGI KOLEKSI PHOTO ENGKU ELEESYA

Beberapa hari lalu, myartis telah muatkan gambar-gambar terkini Engku Aleesya, anak Erra Fazira dan Engku Emran. Hari ini, myartis muatkan lagi sembilan keping gambar comel puteri Erra itu untuk tatapan anda..!Klik untuk imej besar...LIMA GAMBAR LAIN - SILA KLIK...BERITA TERDAHULU:ANAK ERRA - ENGKU ALEESYA, TERKINIMAJLIS CUKUR JAMBUL ENGKU ALEESYA


HANYA DIPANGGIL BANTU SIASATAN - PELAWAK TIDAK AKAN DIDAKWA DI MAHKAMAH

"Penahanan pelawak terbabit sebelum ini hanya bagi membantu siasatan kes berkenaan dan dia tidak akan didakwa di mahkamah esok," kata Ketua Polis Daerah Kuala Pilah, Superintendan Amran Mohd Ghani yang memaklumkan pelawak yang sebelum ini didakwa terbabit kes pemerdagangan manusia untuk tujuan seks hanya dipanggil untuk membantu siasatan dan tidak akan didakwa di mahkamah.

Superintendan Amran berkata sebaliknya dua individu iaitu seorang lelaki dan wanita akan dihadapkan ke Mahkamah Majistret di sini, esok berhubung kes itu. Menurutnya, kedua-dua individu itu dijangka didakwa pada jam 9 pagi mengikut Seksyen 372 (1) (f) Kanun Keseksaan dan Seksyen 372B Kanun Keseksaan.

Sebelum ini media melaporkan seorang pelawak berusia 40-an ditahan bagi membantu siasatan kegiatan pemerdagangan manusia bagi tujuan eksploitasi seks di sebuah hotel di Kuala Pilah dalam serbuan Op Pintas.

Klik untuk gambar besar

Dalam operasi berkenaan, polis turut menyelamatkan seorang wanita berketurunan Melanau di sebuah bilik hotel di daerah berkenaan dan kini wanita berkenaan mendapat perintah perlindungan sementara serta ditempatkan di sebuah rumah perlindungan di Johor.

Kes berkenaan disiasat di bawah Seksyen 12 Akta Antipemerdagangan Orang dan Antipenyeludupan Migran (ATIPSOM) 2007 yang memperuntukkan hukuman penjara tidak lebih 15 tahun dan boleh dikenakan denda jika sabit kesalahan.

Pelawak berkenaan turut dikenakan kompaun atas kesalahan rentas negeri tanpa kebenaran di bawah Peraturan-Peraturan Pencegahan dan Pengawalan Penyakit Berjangkit (Langkah-langkah di Dalam Kawasan Tempatan Jangkitan) (Pelan Pemulihan Negara) 2021.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AL-FATIHAH - NENEK AMAN NASSIR KEMBALI KE RAHMATULLAH AKIBAT WABAK

Takziah kami ucapkan kepada pelakon Aman Nassim atas pemergian neneknya iaitu Jaharah Abdullah, 85, yang meninggal dunia akibat wabak di Hospital Sultanah Aminah, Johor Bahru jam 7.05 pagi, hari ini.

Aman ketika dihubungi berkata, neneknya dibawa ke hospital itu malam semalam selepas menjalani ujian calitan dan kadar degupan jantungnya yang naik dengan mendadak.

"Ini adalah kematian pertama ahli keluarga saya akibat jangkitan Covid-19. Semalam, apabila ada beberapa tanda seperti selesema, nenek menjalani ujian calitan dan keputusannya positif. Malam semalam, kadar degupan jantungnya naik mendadak dan keluarga menghubungi ambulan untuk membawanya ke hospital.

Klik untuk gambar besar

"Semalam, keadaannya masih okay dan dia dapat makan seperti biasa. Pagi tadi, sekitar jam 5.50 pagi, pihak hospital menghubungi keluarga dan memaklumkan keadaan nenek semakin lemah sebelum disahkan meninggal dunia lebih sejam kemudian," katanya.

Jaharah yang sebelum ini mempunyai sejarah penyakit lemah jantung sudah menerima dua dos vaksin: "Nenek dah terima dua dos vaksin Covid-19, tapi mungkin sebab faktor usia dan juga sejarah penyakit yang dihidapinya, badannya tidak sekuat orang-orang yang lebih muda," jelasnya.

Dalam masa sama, Aman mengingatkan semua agar sentiasa menjalani pemeriksaan kesihatan badan sekurang-kurangnya setahun sekali dalam situasi tidak diduga seperti sekarang.

"Selepas ibu bapa meninggal dunia, saya lebih berhati-hati dalam menjaga kesihatan dan setiap tahun, saya akan melakukan pemeriksaan kesihatan keseluruhan termasuklah kanser memandangkan keluarga saya ada sejarah kanser.

"Selain itu, saya juga selalu mengingatkan diri saya supaya menjaga pemakanan kerana kadang-kadang, kita terlepas pandang dan tak begitu teliti mengenai pemakanan," katanya.

Jenazah disemadikan jam 1 petang, hari ini di Tanah Perkuburan Islam Impian Emas, Johor Bahru.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BINTANG LAGENDA RAJA HAMIDAH MENINGGAL DUNIA

Masih ingatkah anda dengan seniwati veteran Raja Hamidah Raja Saad yang pernah membintangi filem lama seperti Musang Berjanggut, Orang Minyak dan Hang Tuah? Jika masih ingat, kita sebenarnya telah kehilangan sebutir lagi bintang lagenda apabila beliau meninggal dunia pada usia 80 tahun akibat penyakit barah paru-paru semalam.

Untuk info, Allahyarham adalah isteri kepada pengarah filem legenda Salleh Ghani telah menghembuskan nafas terakhir di kediamannya di Klang Gate Hulu Kelang, Selangor.

Tinggal kenangan:
Raja Hamidah (kanan) bersama Mariani & Zaiton

Difahamkan, Allahyarham yang semakin uzur sejak dua bulan lalu pada mulanya diserang semput dan sesak nafas selepas menunaikan solat Asar pada petang Rabu.

“Sebenarnya, sejak Ramadan lepas lagi keadaannya sudah tenat apabila dia diserang paru-paru berair dan semput. Keadaan arwah bertambah kritikal selepas dia menunaikan solat Asar petang tadi (Rabu).

“Apabila diperiksa doktor, dia bertambah lemah dan doktor meminta kami agar bersiap sedia pada sebarang kemungkinan terhadap arwah,” katanya salah seorang anaknya kepada media.

“Ibu tidak memberikan sebarang reaksi yang pelik tetapi dia agak terkilan kerana tidak dapat membuat persiapan Hari Raya lalu seperti kebiasaannya kerana uzur.

“Namun, dia gembira anak-anak dan cucu-cucunya dapat berkumpul dan makan bersama di rumah keluarga kami pada Ramadan dan Aidilfitri lepas,” tambahnya.

Jenazah Allahyarham akan disembahyangkan di rumahnya sebelum dikebumikan di Tanah Perkuburan Islam Klang Gate Baru, Hulu Kelang pada pukul 11 pagi ini.

Untuk imbasan, Allahyarham mendirikan rumah tangga dengan Salleh Ghani pada 1955 (Salleh meninggal dunia pada 28 Ogos 1986) dan meninggalkan 12 anak termasuklah pengarang di akhbar Harian Metro, Adam Salleh serta 24 cucu.

Raja Hamidah dilahirkan pada 9 Disember 1932 dan berasal dari Johor Bahru, Johor.

Allahyarham menceburi bidang lakonan pada 1948 melalui filem Kampung Sentosa arahan B Reaves E Elliot terbitan Sound Master of New York Ins.

Selain berlakon, Raja Hamidah merupakan penari dan penyanyi latar di Shaw Brothers serta pemimpin kumpulan muzik Seni Wanita. Al-Fatihah...


USTAZ KAZIM ELIAS MINTA HENTI SEBARKAN LUKISAN WAJAH 'PENYIHIR' - INDIVIDU LAKAR MOHON MAAF

"Saya dapat banyak kiriman daripada TikTok lakaran lukisan kononnya orang yang melakukan sihir. Saya berlepas diri daripada perkara-perkara sebegini. Jangan menimbulkan tanggapan tuduhan kepada sesiapa pun dan perkara begini bukan daripada kaedah perawatan yang dibenarkan.

"Saya berharap pemilik akaun berkenaan memadamkan gambar-gambar ini dan ianya tiada faedah sama sekali," ujar pendakwah bebas, Datuk Mohd. Kazim Elias (DUKE) yang memohon agar trend menyebarkan lakaran lukisan 'penyihir' segera dihentikan.

Sebelum ini tular di aplikasi TikTok, satu hantaran video oleh seorang pengguna dikenali sebagai Ustaz Neo yang juga merupakan seorang pawang yang telah melakar wajar tukang penghantar sihir kepada Ustaz Kazim.

Ustaz Kazim menerusi hantaran terbarunya di Facebook baru-baru ini, memaklumkan beliau telah menerima banyak kiriman mesej daripada pengguna TikTok yang berkongsi lakaran lukisan seseorang yang dikatakan adalah milik individu yang melakukan sihir.

Sementara itu, beliau turut menegur kepada mana-mana individu yang terlibat agar tidak sewenang-wenangnya berkongsi lakaran seperti itu kerana ia mungkin menyerupai wajah seseorang. Dalam pada itu, Ustaz Kazim juga berharap pemilik akaun TikTok berkenaan memadam gambar-gambar lakaran lukisan itu dan menganggap ianya tiada faedah sama sekali.

Terkini, seorang lelaki dikenali sebagai Neo Pawang Diraja yang sebelum ini pernah berkongsi lakaran individu yang didakwa melakukan khianat terhadap Ustaz Kazim tampil memohon maaf selepas ditegur pendakwah terbabit.

Klik untuk gambar besar

Jelasnya, lakaran itu dibuat bukan atas tujuan peribadi atau mempunyai niat tertentu. Terdahulu, lelaki tersebut turut tular selepas mendedahkan lakaran enam individu yang dikatakan telah menyihir pendakwah terbabit.

"Assalamualaikum, Alhamdulillah saya terima respons daripada Datuk Ustaz Kazim Elias di Facebook beliau memohon agar saya menghapuskan lakaran yang saya buat di dalam video saya yang telah tular baru-baru ini.

"Dengan rela hatinya saya telah memadam segala video tersebut baik di Facebook dan akaun TikTok saya. Saya memohon seribu kemaafan kepada Ustaz Kazim Elias dan saya sangat menghormatinya.

"Apa-apa pun saya tetap hormati Datuk Ustaz Kazim Elias. Di sini saya membuat lakaran tersebut dan buat video bukan kerana peribadi atau niat-niat tertentu. Jadi, kepada yang mengutuk, menghina, mencaci maki dan menghukum saya sesat dan kafir.

"Alhamdulilah satu rahmat buat saya dan apa yang ingin saya maklumkan saya tidak akan maafkan individu tersebut baik di dunia mahupun akhirat," katanya dalam satu video yang dimuat naik di laman TikTok.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DSV BANGGA JADI JANDA KELANTAN - DAKWA RAMAI YANG MASUK MEMINANGNYA, TAPI DITOLAK

“Saya setuju 200 peratus saham janda lagi tinggi dan lebih mahal berbanding anak dara, pasti ramai yang tercabar dengan janda terutama janda Kelantan. Saya tengok dekat TikTok pun ramai lelaki nak kahwini janda.

“Iyalah janda sekarang pun dah pandai berhias, cantik-cantik, itulah sebab anak teruna ramai gilakan janda. Kalau tak manalah orang gilakan kita sampai macam tu sekali,” ujar Usahawan Kosmetik, Datuk Seri Vida, yang meluahkan rasa bangga terhadap golongan janda terutamanya yang berasal dari Kelantan.

Malah dakwa Vida, dirinya sendiri sepanjang empat tahun bergelar janda, beberapa lelaki bujang turut mendekatinya dan berhasrat mahu mengahwininya.

Klik untuk gambar besar

"Saya belum bersedia bergelar isteri kerana tiga kali gagal dalam perkahwinan sebelum ini dan lebih gembira dengan kehidupan saya kini.

“Kalau ikutkan lamaran daripada lelaki bujang yang masih teruna ni orang kata riak pula..tapi hati tak boleh dipaksa-paksa terima orang.

“Apabila hati dah retak lagi la takut.. lebih-lebih lagi saya pernah trauma melalui alam perkahwinan dahulu, jadi saya dah tak sanggup nak hadap,” tambahnya yang mengulas mengenai perkahwinan Caprice dengan janda anak satu dari Kelantan, yang dipetik melalui Mstar.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


13 TAHUN KAHWIN BELUM DIKURNIA ZURIAT - ARASH MOHD & ISTERI REDA, POSITIF

"Saya sudah 13 tahun berkahwin, tapi belum ada rezeki cahaya mata. Tapi Alhamdulillah, kami pun sudah berusaha. Masing-masing okay, cuma tiada rezeki lagi. Kami macam biasa menjalani kehidupan sama seperti orang lain. Setiap hari adalah bulan madu bagi kami berdua sebab tiada anak. Kami lalui normal saja.

"Kami rapat dengan semua anak saudara dan mereka pun rapat dengan kami. Tak pernah rasa kecil hati apabila ada yang tanya sudah berapa anak, sebaliknya kami selesa berterus terang. Tiada masalah pun," itulah kata pelakon Arash Mohd yang reda dengan takdir apabila belum lagi dikurniakan cahaya mata, selepas 13 tahun berkahwin dengan isteri tercinta iaitu Noor Afidahwati Mohammad.

Bagaimanapun, Arash berkata dia dan isteri sentiasa positif serta menganggap belum ada rezeki lagi meskipun pelbagai usaha sudah dibuat. Dalam pada itu, Arash berkata dia menerima ketentuan dan Allah lebih mengetahui segalanya. Ujarnya lagi, dia dan isteri akan terus berusaha untuk mendapatkan zuriat.

"Alhamdulillah, saya dan isteri terima apa berlaku dan lalui sekarang. Kami selalu anggap belum ada rezeki. Mungkin ada sebab Allah tak nak bagi lagi. Mungkin juga ada sebab yang kita tak nampak sekarang. Insya-Allah pada masa depan baharu tahu. Saya percaya pada qada dan qadar Allah. Saya dan isteri reda dengan apa yang berlaku. Usaha tetap usaha, cuma hasilnya belum ada rezeki lagi," katanya lagi.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TAK MAHU TERLALU TERBUKA - LOCA B AKUI SEORANG IBU TUNGGAL SEBELUM BERKAHWIN DENGAN TUJU

"Saya tidak mahu terlalu terbuka berkongsi mengenai kehidupan peribadi kerana ada perkara yang melibatkan keluarga saya yang tidak boleh dikongsikan kepada umum. Ada perkara yang memang saya simpan sendiri.

"Bagi saya, lebih baik saya tidak berkongsi daripada nanti ada pihak yang menganggu. Sekarang ini semua orang dah tahu la yang saya ada anak. Orang tak perlu tahu pun cerita yang lebih dalam mengenai kehidupan peribadi saya.

"Saya tak boleh nak kongsi banyak tapi sebelum saya dan Tuju berkahwin, saya adalah seorang ibu tunggal yang mempunyai seorang anak," tutur penyanyi rap Loca B yang memilih untuk tidak terlalu terbuka berkongsi mengenai kehidupan peribadinya kepada umum terutama melibatkan keluarganya kerana bimbang menerima gangguan daripada pihak tertentu.

Loca bagaimanapun mendedahkan dia adalah ibu tunggal yang mempunyai seorang cahaya mata sebelum berkahwin dengan ahli kumpulan K-Clique iaitu Tuju.

Klik untuk gambar besar

Pada 24 November lalu, Tuju ketika muncul di program MeleTOP mengumumkan isterinya selamat melahirkan bayi perempuan yang diberi nama Bintang Aiko.

Loca B juga mempunyai seorang anak lelaki bernama Yusuf Alezander yang kini berusia lima tahun hasil daripada perkahwinanya terdahulu.

Dalam pada itu, penyanyi lagu 'Gila' ini memberitahu meskipun sudah bergelar ibu lima tahun lalu, namun dia kini masih mencuba menyesuaikan diri semula selepas menimang cahaya mata baru hasil perkahwinan dengan Tuju.

"Saya masih tengah nak susun semula jadual kerjaya dan keluarga tapi Alhamdulillah semuanya berjalan dengan lancar. Sebab sekarang pun saya hanya fokus pada AJL.

"Bagi saya, kelahiran baby kali ini lain sebab saya dapat rasa menjadi seorang ibu semula. Kena belajar semula perkara asas sebagai seorang ibu.

"Sekarang saya bekerja, jadi agak sibuk. Ada masa bila kerja, saya dapat masa untuk diri sendiri. Bila di rumah, saya galas tanggungawab sebagai seorang ibu pula," ujarnya.

www.myartis.com / Sumber & foto: mStar, Instagram Loca B & Tuju K-Clique

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ELAK JAWAB SOALAN NETIZEN - ZARINA 'PUTUS' DENGAN FATHIA?

Menerusi laman Instagram, telatah antara Zarina Anjoulie dan Fathia Latiff seakan janggal malah Zarina juga dilihat cuba mengelak menjawab persoalan yang ditanyakan oleh peminat kepadanya berkaitan dengan pelakon 'Ariana Rose' itu.

Melalui beberapa soalan di InstaLive yang tidak terjawab diikuti dengan status di InstaStory dan juga menjawab beberapa pertanyaan berkaitan dengan Fathia, mungkin juga ada perkara yang terjadi di antara dua sahabat baik ini.

Sama ada putus atau tidak persahabatan mereka, nampaknya perkara ini dalam masa yang sama turut memberi perhatian yang terarah kepada Fathia kerana beberapa hari saja lagi, dia akan keluar dengan single terbarunya sendiri.

Klik untuk gambar besar

Kehadiran Zarina dan juga Fathia di laman sosial merupakan salah satu fenomena di mana terdapat beberapa identiti dan perangai sebenar suami orang, ahli politik dan selebriti serba sedikit terbongkar.

Paling terbaru, Fathia secara terang-terangan bergaduh mulut dengan pengarah Michael Ang di Instagram. Dalam masa yang sama, Fathia turut menyanyikan lagu 'Real Friends' oleh Camila Cabello di InstaStory dan menujukan lagu tersebut untuk future real friends.

www.myartis.com / Sumber: Rotikaya

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


4 GAMBAR - NURUL WAHAB DAN BABY Z

Gambar terkini Nurul Wahab dan babynya yang lahir beberapa hari lalu. Namun masih belum ada gambar yang menunjukkan muka baby tersebut sepenuhnya.

Mungkin agaknya Nurul mempunyai 'pantang' yang melarang gambar baby yang masih 'merah' dipertontonkan kepada umum. Agak-agak ajalah. Heh..!

Klik untuk imej besar...


NAFKAH ANTARA PUNCA NOOR NABILA TUNTUT CERAI?

Kes perceraian pelakon Sharnaaz Ahmad dan isterinya, Noor Nabila ketika ini sedang hangat diperkatakan. Menerusi prosiding di mahkamah, Sharnaaz menolak permohonan tuntutan cerai yang difailkan oleh Nabila kerana ingin cuba untuk menyelamatkan perkahwinan mereka.

Sebelum ini, ramai juga yang tertanya-tanya apakah punca pergolakan rumah tangga pasangan ini sehingga Nabila mengambil keputusan drastik mahu bercerai. Nabila selaku plaintif menyatakan empat alasan dalam tuntutan penceraiannya bersama Sharnaaz.

Antara alasan Nabila ialah mereka mula tinggal berasingan sejak Februari 2018 selain tiada nafkah batin lebih setahun. Nabila juga mendakwa Sharnaaz memberikan nafkah zahir yang tidak mencukupi iaitu hanya RM500 walaupun berkemampuan untuk memberi lebih daripada jumlah tersebut.

Selain itu, Nabila juga mengatakan tiada lagi persefahaman antara mereka berdua meskipun sudah berusaha pelbagai cara untuk berdamai. Malah, perbincangan melalui keluarga juga tidak berjaya. Nabila memfailkan permohonan cerai pada 27 Ogos lalu mengikut Seksyen 47 Akta Undang-Undang Keluarga Islam (Wilayah Persekutuan) 1984. Pasangan ini mendirikan rumah tangga pada 31 Mac 2017 dan dikurniakan seorang anak lelaki, Jebat Jayden Ahmad yang kini berusia setahun.

Klik untuk gambar besar

www.myartis.com / Sumber: Harian Metro

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


RAMAI ARTIS 'BERTUDUNG' DI JOM HEBOH KELANTAN

Rasa lucu bila ramai yang komen Jom Heboh yang berlangsung di Kelantan ketika ini menampilkan ramai artis dan selebriti wanita 'berpura-pura' bertudung. Dakwa mereka pemakaian tersebut laksana 'melepaskan batuk di tangga' kerana Kelantan menjadi tapak pilihan TV3 kali ini.

"Tapi yang tak sanggup tengok tu kepala bertudung tapi pakaian macam 'tut'..." komen seorang forumer.

"Ha ah la.. sebab jom heboh wat kat kelantan... tadi masa aku tengok fasha sandha pakai tudung.. siap dalam hati berdetik "alhamdulillahhhh jumpa jugak nur ye ko pasah".. skali tengok sebelah aik! Marina Tunku Sabri pon pakai tudung? Bila tengok lelain pakai tudung... huh tertipu den," ujar forumer yang lain dengan nada lucu.

Pesta tudung - klik untuk imej besar